Kihavu Idjui: Bible for Mateyo

Formatted for Translators

©2022 Wycliffe Associates
Released under a Creative Commons Attribution-ShareAlike 4.0 International License.

Bible Text: The English Unlocked Literal Bible (ULB)
©2017 Wycliffe Associates
Available at https://bibleineverylanguage.org/translations
The English Unlocked Literal Bible is based on the unfoldingWord® Literal Text, CC BY-SA 4.0. The original work of the unfoldingWord® Literal Text is available at https://unfoldingword.bible/ult/.
The ULB is licensed under the Creative Commons Attribution-ShareAlike 4.0 International License.

Notes: English ULB Translation Notes
©2017 Wycliffe Associates
Available at https://bibleineverylanguage.org/translations
The English ULB Translation Notes is based on the unfoldingWord translationNotes, under CC BY-SA 4.0. The original unfoldingWord work is available at https://unfoldingword.bible/utn.
The ULB Notes is licensed under the Creative Commons Attribution-ShareAlike 4.0 International License.

To view a copy of the CC BY-SA 4.0 license visit http://creativecommons.org/licenses/by-sa/4.0/

Below is a human-readable summary of (and not a substitute for) the license.
You are free to:

Share — copy and redistribute the material in any medium or format.

Adapt — remix, transform, and build upon the material for any purpose, even commercially.

The licensor cannot revoke these freedoms as long as you follow the license terms.
Under the following conditions:

Attribution — You must attribute the work as follows: "Original work available at https://BibleInEveryLanguage.org." Attribution statements in derivative works should not in any way suggest that we endorse you or your use of this work.

ShareAlike — If you remix, transform, or build upon the material, you must distribute your contributions under the same license as the original.

No additional restrictions — You may not apply legal terms or technological measures that legally restrict others from doing anything the license permits.

Notices:
You do not have to comply with the license for elements of the material in the public domain or where your use is permitted by an applicable exception or limitation.
No warranties are given. The license may not give you all of the permissions necessary for your intended use. For example, other rights such as publicity, privacy, or moral rights may limit how you use the material.

Mateyo

1¹Ekitabu kiderhere omulala gwa Yesu Kiristu mwene Daudi, mwana wa Abrahamu. ²Abrahamu aburha Isaka, na Isaka aburha Yakobo, na Yakobo aburha Yuda nabene babo. ³Yuda eshe wa Peresi na Zera n'omukazi Tamari, Peresi eshe wa Hezironi, na Hezironi aburha Ramu.⁴Ramu aburha Aminadabu, Aminadabu aburha Nashoni, Nashoni aburha Salomoni. ⁵Salomoni aburha Boazi em'omukazi Rahabu, Boazi aburha Obedi emo mukazi Rutu, Obedi aburha Yesse. ⁶Yesse aburha omwami Daudi, Daudi aburha Sulemani emo mukazi wa Uriya.⁷Sulemani aburha Rehoboamu, Rehoboamu aburha Abiya, Abiya aburha Asa. ⁸Asa aburha Yehoshafati, Yehoshafati aburha Yoramu, Yoramu aburha Uzia.⁹Uzia aburha Yotamu, Yotamu aburha Ahazi, Ahazi aburha Hezekiya. ¹⁰Hezekiya aburha Manase, Manase aburha Amoni, Amoni aburha Yosia. ¹¹Yosia aburha Yekonia nabene babo amango kokuhamiswa kuja e Babiloni.¹²Namango koku hamiswa kuja e Babiloni, Yekonia aburha Shealitieli, Shealitieli aburha Zerubabeli. ¹³Zerubabeli aburha Abiudi, Abiudi aburha Eliakimu, Eliakimu aburha Azori. ¹⁴Azori aburha Zadoki, Zadoki aburha Akimu, Akimu aburha Eliudi.¹⁵Eliudi aburha Eleazar, Eleazar aburha Matani, Matani aburha Yakobo. ¹⁶Yakobo aburha Yusufu mulume wa Mariya olala wa burhaga Yesu ohamagalwa Kiristu. ¹⁷Lero oluburho loshi kurhenga Abrahamu kugera ku Daudi luli luburho ekumi na kane, nakurhenga Daudi kugera oku bunga kuja e Babiloni luli luburho ekumi nakane, na kurhenga okuhamiswa kuja e Babiloni kugera ku Kiristu luli luburho ekumi na kane.¹⁸Okuburhwa kwa Yesu Kiristu kwaliri ntya. Mariya, nyina, abere aherhe aganizwa na Yusufu, barhaza yegerana, abonekana aherhe obukule oku bushobozi bwa muka ochere. ¹⁹Naye Yusufu, mulume wage, okubulyo aliri mushinganyanya, arhalonzaga oku mukoza eshoni, alonza oku muleka oku hwe.²⁰Lero abere aherhe akengera ebyola, lola, malayika wa Nahano amurhengera omu bilorho, aderha, Yusufu, mwene Daudi, omenye waka yubaha okurhola Mariya mukawe, bulala obukule agwerhe, buli boku bushobozi bwa muka ochere. ²¹Naye aburha omwana, nawe njo wa muyirika okwizino lya Yesu, bulala yewe yinjo wa chungula abantu bage omu byaha byabo.²²Ebyo byoshi byabere, yomwazi gwa derhwaga na Nahano oku burhumwa bomulebi yiguyenera, anaderha, ²³Lola, omu bikira arhola obukule, naye ana burha omwana, naye bamu yirika ezinolya Emanueli, kuderha Nyamuzinda haguma nerhu.²⁴Yusufu naye achirhenga omwiro, ajira nkoku malayika wa Nahano amu rhegekere, arhola mukage. ²⁵Aliko arha mumenyaga kugera amango aburhire omwana. Amuyirika okwizino lya Yesu.

2¹Yesu achiburhwa omu Betelehemu yobuyahudi, amango gamira go mwami Herodi, olole abami bebushoshokero bwe zuba bagera e Yerusalemu, baderha, ²Ngahe aburhire omwami wa bayahudi? Bulala rhwa bwene enyenyezi yage ebushoshokero bwe zuba, nerhu rhwayinjire kumu haramya. ³Lero omwami Herodi abere ayunva ebyo, agaya, ne Yerusalemu yoshi haguma naye.⁴Agusha abakulu babagingi boshi, nabakarani babantu, ana babaza, Ngahe Kiristu aburhirwe? ⁵Nabo bamushuza, omu Betelehemu yabayahudi, bulala ntyo kubyali biyandikirwe nabalebi. ⁶Aliko nawe Betelehemu, omu chihugo cha Yuda, orhali mugeke omu barhumwa be buyahudi, bulala emwawe harhenga omu rhegesi njo walanga abantu bani e Israeli.⁷Kandi Herodi ashuba hamagala balala bami omu hwe, abone emwabo obushinganyanya bwa mangochi babonaga enyenyezi. ⁸Ahekabo e Betelehemu, aderha, murhole enjira, mubaze bwenene emyazi yomwana, nahano muyusa kuyibona, munderhere eyo myazi, yinani nja kumu haramya.⁹Babere bayunva emyazi yomwami, bakulikira enjira, olole neyo nyenyezi babonaga ebushoshokero bwe zuba yebarhanga embere, yagenda yayimanga ahomwana ali. ¹⁰Nabo babere babona eyo nyenyezi basima n'obusime bunene bwenene.¹¹Baja omunju, babona omwana na nyina Mariya, bafukama bamu haramya, nabachiyusa kushwekula enguli zabo, bamuhemba etunu, e oro, obuku namavurha ga manemane. ¹²Nabo erhi bayusa kuhabulwa na Nyamuzinda omu bilorho oku bamenye baka chigaluka emwa Herodi, bagaluka emwabo omu yindi njira.¹³Nabachiyusi genda, malayika wa Nahano arhengera Yusufu omu bilorho, aderha, rhenga, orhole omwana na nyina, olibirhire e misiri obere eyo munda kuhika amango nekubwire, bulala Herodi ali alonza ayirhe omwana. ¹⁴Arhenga arhola omwana na nyina obudufu, aja e misiri. ¹⁵Abera eyo munda kugera amango Herodi afire, mpu yomwazi guyenera gwa derhwaga na Nahano omu burhuma bwa balebi, bwaderha, kurhenga emisiri,nali hamagere omwana wani.¹⁶Ntyo Herodi abere abona okwa gayagwize nabala bami, agaya bwenene, arhuma abantu bayirhe abana boshi baba rhabana baliri omu Betelehemu n'omu bishagala byage byoshi, kurhengera oku waburhwaga zene kuhika ku myaka ebiri.¹⁷Gamango byayeneraga omwazi gwa derhwaga n'omulebi Yeremiya gwaderha, ¹⁸Omulenge gwa yunvikana e Rama, endulu, amalira ganene, Rachele alakira abana bage, arhayemeraga oku siriririzwa, bulala barha chiliho.¹⁹Lero Herode abere afa, olole malayika wa Nahano, arhengera Yusufu omu bilorho eyo munda e misiri, ²⁰Aderha, rhenga, orhole omwana na nyina, ogaluke e Israeli, bulala aba muhigaga oku bamuyirhe, bafire. ²¹Yusufu arhenga, arhola omwana na nyina, agera omu chihugo che Israeli.²²Aliko abere ayunva oku Arkelahu aherhe arhegeka obuyahudi ahali heshe Herodi, ayubaha kuja eyo munda, naye eya yusa kuhabulwa omu bilorho, abalamira olunda lwe Galilaya. ²³Agenda, ayikala omu kishagala kiyirikirwe Nazareti, yiguyenera omwazi gwa derhwaga n'omulebi, ayirikwa muna zareti.

3¹Agomango arhengera Yohane mudubika, erya herhe ayigiriza omu rungu lyobuyahudi, anaderha. ²Muhungame, bulala obwamu bwe mpingu buli hofi. ³Bulala oyola yiwa derhaga n'omulebi Isaya, aderha, omulenge gomuntu guli gwayama omu rungu, mukwize enjira ya Nahano, murhegule aha gera.⁴Nantyo Yohana yewe aliyambere omwambaro goluhu lwe ndogomi, n'omukaba goluhu omu marhungu gage, nakalyo kage yali misanani n'obuki bomu lubala. ⁵Ago mango bamushimba e Yerusalemu, n'obuyahudi boshi, nebihugo byoshi bili hofi ne Yorodani. ⁶Naye aba dubika omu lwinji lwe Yorodani, ahola bahungama e byaha byabo.⁷Aliko abere abona banene omu bafarisayo naba sandukayo bamuyinjira omu kudubika kwage, aba bwira, mwewe luburhwa lwe njoka, inde waba habwire mwewe yimulibirha oburhe njo bwayinja? ⁸Lero muburhe amalehe gahulukire omu buhungame. ⁹Chiro murhana kengeraga omu mirhima yenyu oku, rhugwerhe darha, ye Abrahamu, bulala mba bwirire, Nyamuzinda aka shobola kurhegeka mwagala mabale gali aha ganaha Abrahamu abana.¹⁰Embasha ehebere hofi ne kisinde cho murhi, lero nkasi murhi gurha burha amalehe genja, gwa chibwa n'oku gukabula omu muliro. ¹¹Okunali, nyono mba dubikire oku menji enyanya za mahungamo, aliko olala wayinja enyuma zani agwerhe emisi minene kundusha, chiro nyono nta shinganene oku huma oku birato byage, oyola aba dubika oku muka mugishwa n'oku muliro. ¹²Yewe yenyine agwerhe engoko omu fune zage, ayinja kuyerula, amahemba, namahemba anagaheba omu nguli aliko ebisasara ana bifuka omuziko byanahya n'omuliro gurhali goku zima.¹³Agomango Yesu ayinja arhenga e Galilaya kugera e Yorodani emwa Yohana mpu adubikwe. ¹⁴Aliko Yohana alonza oku mubuza, aderha, nyono ndozeze oku dubikwa nawe, nawe waja emwani? ¹⁵Yesu amushubiza amubwira, oyemere ntya lero, bulala ntya kubishinganene oku yeneza obushinganyanya boshi, lero amu yemera.¹⁶Na Yesu eyamala kudubikwa, azamuka arhenga omu menji, olole empingu za chingulwa, abona muka wa Nyamuzinda ayandagala nka nguku, aja enyanya zage. ¹⁷N'omulenge gwarhenga empingu gwa derha, oyu, ali mwana wani, muzigirwa wani, nsimiswa naye.

4¹Buzinda azamulwa na muka omwirungu mpu agezwe na lyangombe. ²Achi shalisa siku makumi mane ezuba n'obudufu, oku buzinda ayunva enzara. ³Owa mugeza, amushimba amubwira, akaba woyo we mwana wa Nyamuzinda, orhegeke kwaga mabale gahinduke migati. ⁴Naye amushubiza amubwira, biyandikirwe, omuntu arhalama oku mugati gonyine, sahubwe oku mwazi gurhenga omu bunu bwa Nyamuzinda.⁵Buzinda lyangombe amuheka kugera omu kishagala chigishwa, amuheba oku kasongero kakanyamuzinda. ⁶Amubwira, akaba woyo we mwene Nyamuzinda ochikwebe ahashi, bulala biyandikirwe, abwira ba malayika bage, n'omu maboko gabo baku sema, omenye wakasirhala oku gulu kwawe oku bale.⁷Yesu amubwira, kandi nkubwirire, omenye waka mugeza nahamwenyu Nyamuzinda wawe. ⁸Buzinda lyangombe amuheka kugera oku musozi gulehere bwenene, amuyereka amami goshi gomugulu, n'obwinja bwago. ⁹Amu bwira, ebi byoshi nakuhabyo, oka fukama n'oku mparamya.¹⁰Nantyo Yesu amubwira, genda lyangombe, bulala biyandikirwe, oharamye Nahano Nyamuzinda wawe, ona muharamye yewe yenyine. ¹¹Buzinda lyangombe amuleka, nalola, bamalayika bayinja kumu kolera.¹²Lero Yesu ayunva oku Yohana ashwekerwe, agenda kugera e Galilaya. ¹³Arhengerera e Nazareti, ayinja kuyikala e Kapernaumu, kishagala kili emushengo lubibi lwe Zabuloni ne Nafutali.¹⁴Mpu yiguyenera omwazi gwa derhwagwa n'omulebi Isaya, gwa derha, ¹⁵Chihugo che Zabuloni, n'echihugo che Nafutali, njira yewa nyanja, lunda lwe Yordani, Galilaya yo lubaga, ¹⁶Bantu bali bayikere omu mwizimya bamabona obumoleke bunene, nabali bayikere omu kihugo che bichu byo lufu, obumoleke bwama bazukira.¹⁷Kurhenga ago mango, Yesu arhondera oku yigiriza n'okuderha, muhungame, bulala obwami bwe mpingu buli hofi.¹⁸Naye abere aherhe alambagira eburhambi bwe nyanja ye Galilaya, abona bana banda nguma babiri, Simoni oyirikirwe Petro, na Andereya mwene wabo, bali bakweba emilaga omu nyanja, bulala baliri bashana. ¹⁹Yesu aba bwira,munkulikire, nani naba jira bashana babantu. ²⁰Honaho, baleka emilaga yabo bamu kulikira.²¹Agenderera embere, abona bandi bana babiri banda nguma, Yakobo wa Zabadayo, na Yohana mwene wabo, baliri omu bwarho haguma na Zabadayo eshe wabo, baliri bakwiza emilaga yabo. Ahamagala bo. ²²Okuliguma baleka obwarho neshe wabo, bamu kulikira.²³Yesu abere aherhe aja eyi neyi omu Galilaya yoshi, ayigiriza omu masinagogi gabo, n'oku yigiriza omwazi gwinja g'obwami, n'okufumya aba lwala, n'obolokazi bwa nkasi lubero omu bantu. ²⁴Ne myazi yage ya yenera omu Siriya yoshi, bamulerhera boshi barha bachishobwere, bali balwere endwala za nkasi lubero namalibuko, bagwerhe abagwerhe abazimu babi, nebichuli, nabahunzize, abafumya. ²⁵N'omu shiganano gunene gwamukulikira, kurhenga e Galilaya, e Dekapoli, e Yerusalemu, e Buyahudi nenyunda ze Yordani.

5¹Na Yesu abere abona omu shimanano, azamuka oku musozi, abere ayusa kuyikala, entumwa zage zamushimba. ²Afungula obunu bwage, aba yigiriza aderha, ³Ragi lyabakene bomurhima, bulala obwami bwe mpingu buli bwabo, ⁴Ragi lyaba gayire, bulala basiririzwa.⁵Ragi lyabirhonzi, bulala abo barhegeka ekihugo. ⁶Ragi lyabali nzara ne nyorha yobushinganyanya, bulala abola bayuguswa. ⁷Ragi lyabanya lukogo, bulala abola nabo babona olukogo. ⁸Ragi lyabanya murhima guchere, bulala abo babona Nyamuzinda.⁹Ragi lyabayunvisa abandi, bulala abola bayirikwa bana ba Nyamuzinda. ¹⁰Ragi lyaba lenganywa enyanya zobushinganyanya, bulala obwami bwempingu buli bwabo.¹¹Ragi lyokubaka buranya, n'oku babonerera, n'oku baderhera nkasi mwazi gubi gobu beshi, enyanya zani. ¹²Musime, mushagaluke, bulala oluhembo lwenyu, luli lunene empingu. Bulala ntyo kubali babonerere abalebi bani baliri ho embere zenyu.¹³Mwewe muli munyu gwe gulu, aliko omunyu guka biha, chichi baka guheba mo yigushubi kwira? birha shinganene haba nehityu, siku gukabulira embuga n'oku labarhwa nabantu. ¹⁴Mwewe muli bumoleke bwe gulu, ekishagala kirhaka kibisha kikaba kili enyanya zomusozi.¹⁵Chiro abantu barha kachana etara, n'okuliheba eshishi za kashasha, ahubwe enyanya wako, nalyo lyana chanira abantu bali omunju yoshi. ¹⁶Ntyo ntyo obumoleke bwenyu, bukolezeze abantu boshi, bagale kubona ebijiro byenyu binja, bakuze darha wenyu oli empingu.¹⁷Murha menyaga mpunaliri kushanda amarhegeko chiro nabalebi, nanga, ntayinjaga kushandula ahubwe kuga galagaza. ¹⁸Bulala, muyemere, mbabwirire, kugera empingu nekihugo njo zarhenga aliko nuguta nguma ye rhegeko erha karhenga, kugera byoshi biyenere.¹⁹Lero nkasi yeshi njo wayirha erhegeko ligima mwagala gadorho, n'oku yigiriza abantu ntyo, ayirikwa mudorho bwenene omu bwami bwe mpingu, sahubwe omuntu webikole n'oku biyigiriza, oyo ayirikwa mukulu omu mpingu. ²⁰Bulala mbabwirire oku, obushinganyanya bwenyu, bukaba burha rhalukire obushinganyanya bwaba karani naba farisayo, murhakaja omu bwami bwe mpingu.²¹Mwayunvirhe abantu bamira babwirwa, orha yirhaga, n'omuntu aka yirha bimushinganene achirwe olubanja. ²²Saliko nyono mbabwirire, omuntu wayunvira mwene wabo oburhe, bimu shinganene achibirwe olubanja, omuntu aka shinyulira mwene wabo, bi mushinganene oku muburanya, n'omuntu aka mukanira, bimushinganene ekihenama omu muliro.²³Lero oka lerha entulo zawe oku kashasha, kandi oka yibuka oku mwene wenyu agwerhe omwazi gubi enyanya zawe, ²⁴oleke entulo yawe, oku kashasha, ogende, orhange oyunvikane namwene wenyu, buzinda ogaluke ohane entulo yawe.²⁵Oyunvikane n'omuburanyi wawe juba, amango ochili naye omu njira, oyo muburanyi arhaza kuheka emo mucha emanja, n'omucha manja aka kuheka emwa basirika, oka kwebwa omu mugozi. ²⁶Oyemere, nkubwirire, orha rhenga omo nkaba orhamalire kujuha olusumuni luzinda.²⁷Muyunvirhe oku biderhere, orha halikaga. ²⁸Aliko nyono mbabwirire, obuli muntu walola omukazi orhali wage n'oku chifija ye, ayusize kulyama naye omu murhima gwage.²⁹Esu lyawe lye kulyo lika rhuma wa goma, olikule olihebe hale nawe, bulala biku shinganene, kilemwa kyawe kiguma kihere, chango omu biri gwawe goshi, gurhakwebwaga omu kihenama. ³⁰N'okuboko kwawe kwe kulyo kuka kubuza omu rhula, okuche oku kwebe hale nawe, bulala bichi biku malire, kilemwa chawe chiguma chikuhere, chango omu biri gwawe goshi, aliko orha kwebagwa omu kihenama.³¹Biderherwe kandi, omuntu akaleka mukage, amuhe ekimenyeso choku lekana. ³²Aliko nyono mbabwirire, obuli muntu waleka mukage, akaba arhali oku njira yobumaguza, anamujira kuba eyama halikwa, n'omuntu waka murhola olala walekagwa, naye eyama halika.³³Kandi muyunvirhe abantu bamira ba bwirirwe, orhalahiraga oku bubeshi, si oyenezeze Nahano endahiro zawe, ³⁴Aliko nyono mba bwirire, orhalahiraga loshi, chiro oku mpingu, bulala che chichumbi cho bwamu bwa Nyamuzinda, ³⁵Chiro oku chihugo, bulala hokuheba amagulu gage, chiro oku Yerusalemu, bulala che chihugo cho mwami mukulu.³⁶Chiro orha lahiraga oku rhwe lyawe, bulala orha kajira luviri luguma kuba lomweru chango lo mukara. ³⁷Siahubwe emyazi yawe, ebe nechi, nechi; hango nanga, nanga. Bulala ebirhalukire ebyo birhenga emolala mubi.³⁸Mwayunvirhe oku biderhererwe, su oku su, ne linyo oku linyo. ³⁹Aliko nyono mba bwirire, murhajaga buhaka n'omuntu mubi, aliko omuntu aka kushurha erhama lye kulyo, omuhindamulire nelyakabiri.⁴⁰N'omuntu wekuburanye n'okurhola omwambaro gwawe, omulekere n'egoti lyawe. ⁴¹N'omuntu wekuseze olugenzi lwa ntambu nguma, genda naye ebiri. ⁴²Okuhemere, omuhe, na nkasi wayinja chihoza emwawe, orhamulahiriraga.⁴³Muyunvirhe oku biderherwe, osime omu turanyi wawe, ogaye omu shombanyi wawe. ⁴⁴Aliko nyono mbabwirire, musime aba shombanyi benyu, muhunire abababulisa omurhula. ⁴⁵Yimugala kuba bana bayisho oli empingu. Bulala yewe akolezeze ezuba lyage ababi nabenja, arhogeseza envula abashinganya nabarhali bashinganyanya.⁴⁶Bulala mukasima aba basima, mwabona oluhembo luchi? Chiro nabafurhisa ebarati, kanabo barhajirana ntyo? ⁴⁷Kandi mukalamusa bene benyu bonyine, mwanaba yimujirire kichi kishinganene? Kurhe kanabantu bolubaga barhajira ebyo? ⁴⁸Lero mwewe mwaba bashinganyanya, nkoku yisho wempingu naye ali mushinganyanya.

6¹Mulole mumenye mwaka jira obwinja omu masu gabantu, mpuyi mulolwa nabo, bulala mukajira nka ntyo, murhabona oluhembo emwa darha wenyu oli empingu. ²Nkawa karhula entulo, omenye waka banda empanda embere zawe, nkakulala ablyalya bajira omu kishagala, n'omu njira, libazamulwa nabantu.³Okunali, mbabwirire, bamalire kuhabwa oluhembo lwabo. Aliko woyo nkawahana entulo, chiro nokuboko kwawe kwekulembe kumenye kwa kamenya ebyokuboko kwekulyo kwakolere. ⁴Entulo yawe ebe oku hwe, na yisho olala obona okuhwe, akuyunjuza.⁵Kandi nka mwahuna, mumenye mwakaba nka balyalya, bulala bowe basima oku huna bayumangire omu bishagala byabo, n'omunjira yiba bonekana nka bantu. Muyemere, mbabwirire, bamalire kubona oluhembo lwabo. ⁶Aliko woyo nka wahuna, oje ebusika bwawe, n'ochimala chinga olunvi, ohune embere za yisho oba omu hwe, nayisho obona omuhwe, ana kuyunjuza. ⁷Nenyu mukaba omu kuhuna, murhajiraga olwamo nkabantu babapagani, bulala bowe bakengera oku bayunvirizwa enyanya we myazi yabo oku bunene.⁸Mumenye mwaka shushanywa nabo, bulala yisho ayinji enyifinjo zenyu kurhenga murhazi muhuna. ⁹Lero mwewe, muheme ntya; Darha oli omu mpingu, ezino lyawe likuzibwe, obwami bwawe buyinjage, ¹⁰Obulonza bwawe bujirike, omwigulu nkomu mpingu.¹¹Orhuhe ebilyo byerhu. ¹²Orhubabalire oku mabi gerhu, nkakula nerhu rhubabalira abarhujirira amabi. ¹³Orhana rhuhebaga omu kugezwa, aliko orhuchungule kola mubi. [Bulala obwami buli bwawe, nemisi, n'obulangashane, kugenderera. Bibentyo].¹⁴Bulala muka babalira abantu amabi gabo, na darha oli omu mpingu ana baba balira. ¹⁵Mukaba murhababalire abantu amabi gabo, nadarha arhakaba babalira amabi genyu.¹⁶Kandi eyi mwaka chishalisa, murhabaga, nkaba lyalya, baba namalanga gafunyere, bulala baki libuza oku malanga gabo yiba bonekana nka bantu bachishalisize. Okunali, mbabwirire, bamalire kuhabwa oluhembo lwabo. ¹⁷Aliko nkawa chishalisa, ochishige amavurha omurhwe, oshuke amalanga. ¹⁸lyorhabonekana nabantu nkochi shalisize, aliko yisho oli omuhwe,nayisho obona omuhwe, anakuyunjuza.¹⁹Murhachibikiraga enguli oku gulu, omushwa negutu byaka biyirha aka chiro, n'ebishambo byana yinja n'okuyiba. ²⁰Aliko muchibikire enguli empingu, harha shandaguzwa n'omushwa ne gutu, chiro nebishambo birha vunjula olunvi birhana zimba. ²¹Bulala ahenguli yawe eli, hano murhima gwawe njogwaba guli.²²Etara lyomubiri, lili su, lero erhi esu lyawe lyakaba lichere, omubiri gwawe goshi gwanaba n'obumoleke. ²³Aliko esu lyawe likaba libi, omubiri gwawe goshi gwanaba n'omwizimya. Lero obo bumoleke buli omu kagarhi kawe, bukaba mwizimya, erhi gurhali mwizimya; ²⁴Ntamuntu wakagala kukolera ba nahano babiri, bulala agaya oyula, n'okusima owundi. Chiro anaberana noyu, n'oku gayaguza owundi. Murhakagala kukolera Nyamuzinda n'ebirugu.²⁵Enyanya zoko, mbabwirire, murha libukiraga akalamo kenyu, mulye bichi, chango mwanywa bichi, chiro emibiri yenyu, muyambale bichi, akalamo kurhe? arhali omu kulya, n'omubiri omu kuyambala? ²⁶Mulole enyunyi z'omu chanya, oku zirha hinga, zirhana shalula, zirhana gusha omu nguli, nayisho we mpingu azilisa. Mwewe kurhe; murhali benja kuzilusha?²⁷Inde emwenyu waka kilibuza aka kiyongerera kobule bwa fune nguma? ²⁸Nemyambaro, bili bichi oku yilibukira? Mukengere enyanya webirhi binja byomushwa, nkoku bimera, birhanajira mulimo, birhana luka. ²⁹Nani mbabwirire, oku Sulemani omu bwami bwage boshi arhayambalaga bwinja kuguma nebila birhi binja.³⁰Lero, akaba Nyamuzinda aka yambisa ebila birhi binja byomu chibala, ebili zene, n'omusezi, nji byakabulwa juba juba, kurhe; arhaba yambisa bwenene mwewe mwebo buyemere bugeke? ³¹Mumenye mwaka libuzwa lero, muka derha, rhulye bichi? chiro rhunywe bichi? chango rhuyambale bichi?³²Bulala ebyo byoshi aba pagani babilonza, bulala yisho oli omu mpingu amenyere okumuli mwalonza ebyola. ³³Burhanzi mulonze obwami bwage, n'obushinganyanya bwage, nebyo byoshi mwana biyongererwa. ³⁴Mumenye mwaka libukira ebyomusezi, bulala ebyomusezi bonyine njo bya chi libukira. Bishinganene obuli lusiku n'omuluho gwalo.

7¹Murha chaga olubanja, njo mwaka chibirwa olubanja. ²Okuntu njo mwacha olubanja, konoko kunjo baba chira lo, n'omulengo njo mwa lengera mo, gunjo babalengera mo nenyu.³Kurhe wakabona ekirhi kiri omusu lya owenyu aliko okafundibona ekiri omulyawe nobo woyo weherhe kinene? ⁴Bulyalya okule ekiri omulyawe nokubuzinda obone kurhe wa kula ekiri omusu lya mwene wenyu ⁵Ndyalya! kidokole owoburhanzi ogal'odokole owenyu.⁶Murhahaga embwa ekigishirwe murhagabuliraga ebirhungano haguma n'ebibwana, byakakazi bilabarha, binabahindamuke bibakanjekanje.⁷Muhune mwahabwa, mulonze mwabona, mukomange mwakingulirwa ⁸Bulala buliyeshi wahema ahabwa, owalonza abona, n'owakomanga akingulirwa ⁹Kyango inde mumwewe nkomwanawage amuhemere omugati, amuhe ebale? ¹⁰Nanka akamuhema efi, akamuha enjoka?¹¹Nantyo, mulibabi, muyinjiha abana benyu ebinja, nkakurhe darha wembingu akafundiha ebinja okw'obihemere? ¹²Intyo, bulibyoshi mwashonda abantu babajirire, nenyu mukwanene bijirira kubo; bula lili rhegeko linali lyabalebi¹³Mugere omu mulango gugehere bulala omulyango gunene gugwerhe enjira yokuhza nabanene yibakishogere. ¹⁴Saliko enjira egehere guli mulyango gwakalamo nabantu bageke bagubona.¹⁵Mukilange nabalebi bobubehi, banayinja bayambere oluhu lwe ntama, aliko eyibali banyakabwa belubala bakalihire. ¹⁶Mwebamenyere okumalehe gabo. Kambere hali ekiwaka shalula okumurhi gomushaki, cyango si okumurhi gomugenge cyango okumurhovu gwemburho ¹⁷Konoko, omurhi gwinja, guhana amalehe genja, si ogubi gunahane amalehe mabi¹⁸Omurhi gwinja gurhakahana amalehe mabi, nomurhi gubi gurhakahana amalehe menja. ¹⁹Buli murhi gurhahana malehe baguche banagukabule omumuliro. ²⁰Konantyo, mwegumenyere oku malehe gago²¹Arhali boshi bambwira: Nahamwerhu, nahamwehu,", bobeje omubwami bwempingu, si abajira obulonza bwa darha oli omumpingu. ²²Banene bembwire olo lusiku " Nahamwerhu, Nahamwerhu, rhurha yigirizaga okwizino lyawe, rhurha kwamaga abazimu kugerera ezino lyawe?" Rhurha giraga ebisomerene kugerera ezino lyawe? ²³Nantyo nebabwire buzira bulyalya: "Nta kihe nabamenyere, muntegere ezi nkola maligo"²⁴Nantyo olala wa yunva emyazi yani akana yikolesa yebe muntu w'obwenge, oyumbaka enju yage oku bale. ²⁵Envula omukurhoga, emisuka ya yinja, ekiyaga kyayinja kyahukula enju erhana hena bulala yaliyumbakirwe oku bale²⁶Saliko olala oyunva emyazi inderha arhana yikulikira yebe nkamuntu orhaliye wayumbakire enju yage oku muchanga. ²⁷Envula yarhogere, emisuka yebere, omuyaga gwayinjire gwa hukula eyo nju, yagwa yoshi n'okugwa kwayo kwaba kunene.²⁸Eyi Yezu amala emyazi yage, olubaga lwahumwako ne myazi yage: ²⁹Bula aliri abayigiriza nka mukulu si arhali nka mukarani

8¹Na Yesu abere ayandagala oku musozi, omu shimanano mukulu gwa mukulikira. ²Nalola, hayinja omuntu webibenzi, amufukamira, aderha, Nahano, okola walonza, waka gala ku nchesa. ³Yesu amulambula okuboko, amuhuma ko, aderha, ndozeze, ocheswe. Honaho ebibenzi byage bya chesibwa.⁴Yesu amu bwira, lola, orhabwiraga omuntu, aliko genda, okuyerekane emo mugingi ohane entulo nkoku byarhegekerwe na Musa bube buhamiriza emunda bali.⁵Yesu abere aja e Kapernaumu, mukulu muguma amubugana, ⁶amuyinginga, aderha, Nahano, omukozi wani alyamire eka, alwere endwala yokuhunza, alibukire bwenene. ⁷Yesu amu bwira, nayinja, mufumye.⁸Oyo mukulu wabasirika amushuza, aderha, Nahano, nyono ntashinganene oyinje emwani, aliko derha mwazi muguma gonyine, omukozi wani ana fuma. ⁹Bulala nani, ndi muntu ngwerhe abantu ntegeka, abasirika bali eshishi zani, nka bwira oyula, genda, anagenda; noyula, yinja, anayinja, n'omuja wani, kola ntya, anabikola. ¹⁰Yesu abere ayunva ntyo, asomerwa, abwira balala bamukulikire, muyemere,mbabwirire, ntashwiragi bona obwemere bunene bulintya, oku boshi bali omu israeli.¹¹Nani mbabwirire, banene bayinja kurhengera obu shoshokero n'obuzikiro, nabo njo bayikala haguma na Abrahamu, na Isaka, na Yakobo, omu bwami bwe mpingu. ¹²Aliko abana bomu bwami njo bakabulwa omu mwizimya embuga, ahola njohaba okulaka nokuhekenya amenyo. ¹³Yesu abwira ola mukulu wabasirika, genda, bikubere nkoko yemerere. Omukozi wage afumya kwa kola kasanzi.¹⁴Yesu abere agera omunju ya Petro, abona nazala wa Petro, yalyamire oku buliri alibuzizwe neshushira. ¹⁵Amufarha okuboko, eshushira lyamuleka, naye agenda, akolera bo.¹⁶Lyabere lyamaba golo, bamulerhera banene babazimu, akula abo bazimu oku myazi yage, afumya boshi baliri barha chishobwere, ¹⁷Yiguyenera gulala mwazi gwa derhwagwa n'omulebi Isaya, aderha, yewe yenyine arholere obolokazi bwerhu, akihesa namalwala gerhu.¹⁸Yesu abere abona omu shiganano gunene gumuzungulikire, arhegeka, ayambuke olwindi lunda. ¹⁹Omu karani muguma amushimba, amubwira, mwigiriza, nakukulikira hoshi wakaja. ²⁰Yesu amubwira, ebishengera bijira olugurhu, nenyunyi zomuchanya zijira enyogo, aliko mwene omuntu arhajira ahantu akalaza erhwe lyage.²¹Owundi muguma omu bigirizwa bage, amubwira, Nahano, onyemerere, ngende ntange nje kuhamba darha. ²²Aliko Yesu amubwira, nkulikira, leka abafu bahambe ababo.²³Azamuka omu bwarho, abigirizwa bage bamukulikira. ²⁴Haba omulaba gunene omu nyanja, obwarho bwafunikwa nebichu, yewe aliri ero. ²⁵Entumwa zage zamushimba, zamuchula, zaderha, Nahano, rhuchungule, rhukoli fa.²⁶Ababwira, oku mwama yubaha, mugwerhe obwemere bugeke? Honaho ayumanga, akalihira emiyaga yomunyanja, omulaba gwa chika. ²⁷Abola bantu basomerwa baderha, oyula ali muntu muchi, chiro omulaba n'omuyaga byama mukenga?²⁸Babere bagera eshi, omu chihugo chab Geresi, bantu babiri bali mwa bazimu bamu buguna, barhengaga oku mashinda, balaka bwenene, chiro ntamuntu waka galire kugera ahola mweyo njira balimo. ²⁹Nalola, bajira olwamo, baderha, bichi warhuhola, mwana wa Nyamuzinda, kurhe; wayinjire kurhu libuza nobo akasanzi kerhu karhazi gera ho?³⁰Lero, ahola mbere hali hali ekigusho che ngulube ziherhe zalisa. ³¹Abo bazimu bamuyingiga, baderha, akaba warhu hulusya, orhuleke rhugende, rhuje mwechilira chigusho chengulube. ³²Aba bwira, mugende; bagenda, baja muchila chigusho chengulube, lero echo chigusho choshi, chayandagala juba juba chazika ekuzimu omu nyanja, ezo ngulube zoshi zafa.³³Aliko abangeri balibirha, bagenda omu bishagala, baganira eyo myazi yoshi yaba berere nabalala barhengaga mwa bazimu. ³⁴Nalola, ekihugo choshi chagenda kulola Yesu. Babere bamubona, bamu yinginga kwarhenge omu kihugo chabo.

9¹Yesu azamuka omu bwarho, ayambuka agera omu kishagala chabo. ²Bamulerhera omuntu ohunzize, alyamire oku buliri, naye Yesu abere abona obwemere bwabo, abwira olala ohunzize, ochihe omurhima mwana wani, waba balirwe ebyaha byawe byoshi.³Olole, aba karani baderha omu mirhima yabo, oyu ama gayaguza. ⁴Na Yesu eya menyere ebili omu mirhima yabo, aderha, oku mukengerere amabi omu mirhima yenyu? ⁵Bulala bihe bishinganene oku derha, wababalirwe ebyaha byawe chango okuderha rhenga ogende? ⁶Aliko mugale kumenya oku mwene omuntu agwerhe erhegeko lyoku babalira echaha (abwirire oyula ohunzize), rhenga, oheke obuliri bwawe, oje omu nju yawe.⁷Arhenga agenda emwage, ⁸Omushiganano gwabere gumubona, afarhwa n'obuba, bakuza Nyamuzinda, wahaga abantu erhegeko lili ntya. ⁹Yesu abere agera eyo munda, abona omuntu oyikere omuchanya wenju, oyirikirwe Matayo, amu bwira, nkulikira, amukulikira.¹⁰Abere ayikere omunju alya ebilyo, olole abafurhisa banene nabanya byaha bayinja bayikala haguma na Yesu ne ntuma zage. ¹¹Abafarisayo babere babona, babwira entumwa zage, oku mwigiriza wenyu aherhe alya nabafurhisa ebarati, nabanya byaha?¹²Naye abere abayunva aba bwira, abarha lwere barha lonza munganga, sahubwe abalwere boba mulonza. ¹³Aliko mugende muchi yigirize olula luderho, nalonza olukogo, sarhali entulo, bulala ntayinjaga kuhamagala aba shinganyanya sahubwe abanya byaha.¹⁴Ago mango abigirizwa ba Yohana bamushimba baderha, nka kurhe rhwewe nabafarisayo rhuchibuza kulya , aliko abigirizwa bawe barha chibuza kulya? ¹⁵Yesu aba bwira, abali bahamagerwe oku buhya bakalaka omango bachili na muhya mulume? saliko esiku njo zahika ho amango njo banyagwa muhya mulume, gomango njo bachibuza kulya.¹⁶Ntamuntu orhola ekirezi chomwenda guhyahya aka chiheba omu mwenda gwa shajire, bulala echo chaheberwe mo chanakula ekigabi mugula mwenda nahalala hali haberekere hana genderera oku bereka.¹⁷Nabantu barha rhola amavu gahyahya baka gaheba omu ndaha zishajire. Neli baka gaheba mo, zila ndaha zana bereka, namavu gana sheshakala, nendaha zana sherera si kuheba amavu gahyahya omu ndaha zihyahya, byoshi byana genda haguma.¹⁸Yesu abere aba ali abwirabo ebyola, olole hayinja murhumwa muguma amufukamira aderha, omunyere wani bonabuno amafa, aliko oyinje omuhebe kwa maboko naye alama. ¹⁹Yesu arhenga amu kulikira, haguma nentumwa zag.²⁰Olole omukazi woligwerhe obulwala bokurhenga eshagama, myaka ekumi nebiri, ayinja bugongo gongo, ahuma oku mwambaro gwage. ²¹Bulala aliderhere omu murhima gwage, nkahuma oku mwambaro gwage, nafuma. ²²Yesu ahindamuka, amubona, amu bwira, ochihe omurhima bwenene munyere wani, obwemere bwawe bwama kufumya, oyo mukazi afuma ako kasanzi kaonako.²³Yesu abere agera omunju yola barhumaga, abona abali babanda omu sirimbi, n'omu shiganano goshi guli gwalaka. ²⁴Aba bwira, murhenge, bulala oyu munyere arha fire, alyamire konyine. Aliko ba mushekera bwenene.²⁵Aliko omu shimanano gwabere gwahuluswa, ajamo, amufarha okuboko, oyo munyere ayumanga. ²⁶Emyazi yoshi yayenera omu chihugo choshi.²⁷Yesu abere agera eyo munda, mpumi ebiri za mukulikira zili zayama oku mulenge, zaderha, orhubabalire mwana wa Daudi. ²⁸Yesu abere agera omunju, ezo mpumi za mukulikira, Yesu azibwira, muyemerere oku nakagala kujira ebila? Zamubwira, nechi, Nahano.²⁹Nantyo Yesu abahuma oku masu, aderha, oku bulyo bobwemere bwenyu, mubone. ³⁰Amasu gabo gafunguka. Yesu arhegeka bo oku misi, aderha, mulole, chiro n'omuntu muguma arhamenyaga. ³¹Aliko barhenga, bayeneza omwazi gwage omu chihugo choshi.³²Babere bama rhenga, lola, bamulerhera omuntu wakaduma, oherhe abazimu. ³³Noyo muzimu abere akulwa, ako kaduma kaderha, omu shimanano gwasomerwa, gwaderha, birha shwiraga kubonekana omu Israeli amango goshi goshi. ³⁴Aliko abafarisayo baderha, oku misi ya muka mubi kwaherhe akula abazimu.³⁵Yesu alemaga ajeyi neyi omu bishagala eya herhe ayigiriza omu bishagala byabo, n'oku yigiriza omwazi gwinja gobwami, n'okufumya abalwala boshi, n'obolokazi bwa nkasi lubero. ³⁶Abere abona omu shimanano, ababalira bo, bulala bali bachokere n'okugenda eyi neyi nka ntama zirha gwerhe mungeri.³⁷Ntyo abwira entumwa zage, amashalulo gali ganene, aliko abokukola bali bageke. ³⁸Muhune Nahano wama shalulo, aheke abanya milimo omu mashalulo gage.

10¹Yesu ahamagala entumwa zage ekumi nebiri, ahabo erhegeko enyanya zabazimu, babakule, n'okufumya amalwala goshi n'obolokazi bwa nkasi lubero.²Namazino gezo ntumwa ekumi nebiri gaga: owa burhanzi ali Simoni oyirikirwe Petro na Andereya mwene wabo, Yakobo wa Zabadayo na Yohana mwene wabo. ³Filipo na Bartolomayo, Tomaso na Matayo mufurhisa we barati, Yakobo wa Alufayo, na Tadeyo. ⁴Simoni mukananayo, na Yuda Iscariyoti, naye yiwa mulenganyaga.⁵Abola ekumi naba biri, Yesu abarhuma, abarhegeka aderha, murhajaga omunjira yolubaga chiro n'omunjira yoshi yaba farisayo. ⁶Ahubwe murhole enjira, mugendere entama zaherere zenju ye Israeli. ⁷Nomu kugenda kwenyu, muyigirize omu kuderha, obwami bwe mpingu bwa yegerere.⁸Mufumye abalwala, mufule abafu, muchese aba benzi benzi, mukule abazimu, mwahabirwe oku busha, muhane n'oku busha. ⁹Murha hekaga e oro chango efuranga omu myambaro yenyu. ¹⁰Chiro neshaho omu lugenzi, chiro myambaro ebiri chango ebirato, chango enkoni, bulala omukozi ashinganene oluhembo lwage.¹¹Nabuli chihugo chango ekishagala mwaka jamo, mubaze omola omuntu oli wobuyemere, muyikale emwage kugera amango njo mwarhenga mo. ¹²Nenyu mukaja omunju, mulamusanye. ¹³Nenju baka bayegereza, omurhula gwenyu guje mo, akaba erha shinganene, omurhula gwenyu gubagalukire mwewe.¹⁴Omuntu akaba arha bayegereze chiro noku yunviriza emyazi yenyu, hano muhuluka mweyo nju chango mwecho chihugo, mukungurhe oluchuchu lwamagulu genyu. ¹⁵Muyemere mbabwirire, byaba bilembu echihugo che Sodoma ne Gomora oku shinganana obulibuze n'okuchibirwa olubanja ahali hecho chihugo.¹⁶Mulole, nyono naba rhuma nka ntama omu mbwa zelubala, lero mube n'obwenge nka njoka, n'okuba bantu birhonzi nka ntugulu. ¹⁷Muchilange bene omuntu, bulala babaheka omunju zoku buranira nomu bishagala byabo baba shurhira mo. ¹⁸Mwahekwa embere zabakulu bechihugo nembere zabami enyanya zani, yimuba buhamiriza emwabo nemo lubaga loshi.¹⁹Aliko amango njo babaheka, murha chibaza kurhe mwaderha, bulala njo mwahabwa omwazi mwako kasanzi eyinjo mwaderha. ²⁰Bulala arhali mwewe mwemwa derha, si muka gwa yisho oli mpingu njo gwa derha omu kagarhi kenyu.²¹Mwene wabo muntu njo alenganya mwene wabo ayirhwe, na darha njo alenganya omwana, nabana njo bayimangira aba busi babo noku bayirha. ²²Nenyu njo mwalema mwahekwa nabantu boshi enyanya lye zino lyani, aliko owunjo walembera kugera oku buzinda, oyola yinjo wachunguka. ²³Njo baka balibirha ko mwecho chishagala, mulibirhire omu chindi, bulala bushinganyanya mba bwirire, murhakamala ebishagala bye Israeli arhaza kuyinja omwana womuntu.²⁴Omwigirizwa arhaka lusha omwigiriza wage, n'omuja arhakalusha nahamwabo. ²⁵Bishinganene omwigirizwa okuba nka mwigiriza wage, nomuja okuba kuguma na nahamwabo nkaba bahamagere nyine nju Belizebuli, kurhe, kabirhali enyanya yabali omunju yage?²⁶Lero murha yubahaga, bulala nta mwazi gwachibishirwe gurha kamenyikana nantago guchi bishire gurhaka bonekana. ²⁷Ebi nababwira mwewe omu mwizimya, mubiderhe omu bumoleke, nebi mwaka yunva oku hwe, mubiyigirize enyanya wenju.²⁸Murha yubahaga aba yirha omubiri barhakagala kuyirha omuka, ahubwe muyubahe owakagala kuyirha omubiri ayirhe n'omuka okuja omu kihenama. ²⁹Kurhe, enyunyi zebishwa bibiri birhaka gulwa lufaranga luguma, chiro nguma erhakarhogera ahashi erhamenyere yisho wenyu. ³⁰Aliko mwewe, chiro nenviri zokurhwe lyenyu ziganjirwe zoshi. ³¹Murha yubahaga lero, kuli kwinja mwewe kulusha enyunyi zinene zebishwa.³²Lero bamu bwira, nkasi muntu yeshi wa nkengesa embere zabantu,nani njo namukengesa embere za larha oli empingu. ³³Aliko nkasi yeshi wandahira embere zabantu, nani njo namulahira embere zalarha oli empingu.³⁴Murhakengeraga oku nayinjaga kulerha omurhula omugulu, nanga; ntayinjaga kulerha omurhula, sinalerhaga engorho. ³⁵Nayinjaga kulerha omujinya aha kagarhi komwana neshe, nomunyere haguma nanyina, omukazi haguma n'omwazala, ³⁶omu shombanyi womuntu aba yolala onali omunju yage.³⁷Osima eshe chango nyina kundusha nyono, oyola arha shinganene chango osimire omwana wage chango omunyere wage kundusha nyono, arha nshinganene. ³⁸Chango omuntu orha chiheseze omusalaba gwage yenyine n'oku nkulikira, oyola arha nshinganene. ³⁹Owalonza achungule omurhima gwage, arhanga kugu heza, n'owaka heza omurhima gwage enyanya zani, njo agu bona.⁴⁰Owaka bayankirira mwewe, eyi nyono ya yankirire, nowa nyankirira nyono erhi ayankirire owa ntumaga. ⁴¹Owaka yankirira omulebi, bulala ali mulebi, ana habwa oluhembo lomulebi, n'owaka yankirira omushinganyanya okuba ali mushinganyanya, anahabwa oluhembo lomushinganyanya.⁴²Nomuntu yeshi yeshi njo wabaha ekikombe cha menji ge mboho, okuba muli bigirizwa bani, muyemere, mba bwirire, oluhembo lwage lurha kahera haba nehityu.

11¹Ago mango Yesu arhegeka entumwa zage ekumi nebiri, arhenga eyo munda aja kuyigiriza omu bishagala byabo. ²Naye Yohane abere ayunva emunda aboherwe ebi Yesu aherhe akola, arhuma abigirizwa bage, baje mubaza. ³Woyo wolala wayinja, chango rhulindire owundi?⁴Yesu ashubiza aderha, mugende mubwire Yowane ebi mwayunvirhe nebimuherhe mwabona, ⁵empumi ziherhe zabona, ebimuga byana genda, abalwala bebibenzi baherhe bacheswa, banyamuhuli bana yunva, abafu baherhe bafuka, nabarha kishobwere baherhe bayunviriza omwazi gwinja. ⁶Kandi naye lili ragi lyolala orhaka gayiswa nani.⁷Abola nabo bagenda, Yesu arhangira okubwira omushiganano emyazi ya Yohana, mwajendaga omwirungu kuja kulola kichi? obukere bwa shaganyizwe n'omuyaga? ⁸Aliko mwalonzaga kuja kulola kichi? lola,muntu oyambere emyambaro ya kachiro? okuli baba omunju zabami.⁹Aliko bichi byarhumaga mwarhenga, mwajaga kulola omulebi? nechi, mbabwirire, ali mukulu kulusha omu lebi. ¹⁰Oyula yiwa yandikirwaga ebila, lola, nyono ntumire omurhumwa wani embere zamalanga gawe, olala wakwiza enjira yawe embere zawe.¹¹Oyemere, mbabwirire, harha shwiraga bonekana owundi muntu mukulu omu luburhwa lomukazi oli nka Yowane mudubikwa, aliko oli mudorho omu bwami bwe mpingu ali mukulu kulusha yewe. ¹²Kurhenga amango ga Yohane mudubikwa, kugera zene obwami bwe mpingu bubonekana oku misi, nabagwerhe emisi benjo babugera mo.¹³Bulala abalebi boshi haguma nerhegeko balebaga kuhika amango ga Yohane. ¹⁴nakaba mwakalonza oku biyemera, yewe ye Eliya njo wayinja. ¹⁵Ogwerhe amarhwiri, ayunve.¹⁶Aliko kichi nayinganya n'olula luburho? lushushire nka bana bayikere omusoko, baherhe bahamagala ababo, n'okuderha, ¹⁷rhwaba zihire akasayo, aliko murhazinaga. Rhwaba yimpire zamaganya, murhana ganyaga.¹⁸Bulala Yohana ayinjire, ntakulya na nta kunywa, baderha, aligwerhe abazimu. ¹⁹Mwene omuntu ayinjire, eya herhe alya n'okunywa, baderha, mudambi, mulalu, mwira waba furhisa nabanya byaha; n'obwenge bimenyikene oku buli bokunali oku milimo yage.²⁰Honaho Yesu arhangira oku kalihira ebishagala akolere mwebisomerene byage binene, bulala barha hungamaga. ²¹Buhanya bwawe, Korazini; buhanya bwawe, Betisaida; bulala ebisomerene byakolekene emunda muli nkabya kolekaga e Siro ne Sidoni, baka hungamire mira n'oku yambala ebigunira n'oluvu. ²²Aliko mba bwirire, kwaba kulembu e Tiro ne Sidoni oku chibirwa olubanja bwinja oku bibakolere kubalusha.²³Woyo, Kapernaumu, kurhe; wazamulwa kugera empingu? wayandagazwa kuhika omu shinda, bulala ebisomerene byajirikwaga emunda oli nkabya kolekaga e Sodoma chakabere ho kugera zene. ²⁴Aliko mba bwirire, byaba bilembo ekihugo kye Sodoma okuchibirwa olubanja oku buhanya bwacho kubalusha.²⁵Ago mango Yesu aba shuza, aderha, nkuzize, darha, Nahano wempingu negulu, bulala ebila abi bishire abanya bwenge nabamenyi, aliko mwewe abi bishula oku bana badorho. ²⁶Nechi, darha, bulala ntyo kubyali bikusimisize woyo. ²⁷Aderha, nahabirwe byoshi na darha, chiro na ntaye oyinji omwana, aliko darha yenyine, chiro na ntaye oyinji darha arhali omwana, n'olala omwana asimire ana mubishulira.²⁸Muyinje emwani, mweshi mwemu libukire n'okulemererwa nebi muhekere, nani naba luhusa. ²⁹Mukihebe kwengarha yani, munyige, bulala nyono ndi mwirhonzi woku murhima, nenyu njo mwabona obusime omu mirhima yenyu. ³⁰Bulala engarha yani eli ndebu n'omuzigo gwani gurha lemerere.

12¹Ago mango Yesu agera omu mashwa olusiku lwe sabato, abigirizwa bage bayunva enzara, barhangira okucha eminkenyi, bayilya. ²Abafarisayo babere babibona, bamubwira, lola; abigirizwa bawe bamakola ekirha shinganene oku kola olusiku lwe sabato.³Aliko Yesu ababwira, murha shwiraga kusoma ebi Daudi akolaga amango aligwerhe enzara, yewe haguma nabaliri nabo? ⁴Okuntu ajaga omukanyamuzinda, alya emigati erha shinganene okulibwako nabantu boshi, aliko oku bagingi bonyine.⁵Chiro kandi murha somaga oku rhegeko, oku olusiku lwe sabato abagingi banaja omukanyamuzinda yibarhabona obuhanya? ⁶Aliko mba bwirire, hanola rhuli, hali omukulu kulusha akanyamuzinda.⁷Aliko nka mwaka menyere empanvu yeyila myazi, nakalonza obu babale, aliko yerhali ntulo, murhakavumire abashinganene. ⁸Bulala mwene omuntu ye Nahano we sabato.⁹Nantyo Yesu arhenga eyo munda aja omu kishagala chabo. ¹⁰Nalola, omola hali omuntu ohunzize okuboko. Aba farisayo bamubaza, baderha, kuli kwinja okufumya abantu olusiku lwe sabato? yibabona kurhe bamusidaga.¹¹Yesu aba bwira, nde muntu yeshi muguma mu mwewe, ogwerhe ntama nguma, neyola ntama yana rhogera omu kichokole olusiku lwe sabato, orhaka gala kuja kuyikula omola kichokole? ¹²Kurhe; omuntu agwerhe aka chiro kulusha ntama kanga? lero kuli kwinja okukola amenja olusiku lwe sabato.¹³Aha buzinda abwira oyola muntu, zamula okuboko kwawe, akuzamula, afuma, kwaba kuguma guma kuguma nakulala kwakabiri. ¹⁴Aliko abafarisayo bahuluka bajira ehano yibabona kurhe bamuyirha.¹⁵Aliko Yesu ali amenyere ebyo byoshi, arhenga eyo munda. Abantu banene bamukulikira, abafumya boshi. ¹⁶Aba lahiza ntaye babi menyesage okubandi. ¹⁷lyo mwazi omulebi Isaya aderhaga guyenera, aderha,¹⁸Lola, omukozi wani nahebere ho, muzigirwa wani, omurhima gwani gumusimire, naheba omuka gwani enyanya zage, naye ana bimenyesa olubaga okuchibirwa olubanja.¹⁹Yewe arha veba chango okubanda olwamo, omuntu arhaka yunva omulenge gwage omu njira. ²⁰arha kacha omulonge guvunyongwere, arhakana guchamo, chango olutambi lukolerere ntaku luzima, chiro aluheka ewa kuchibirwa olubanja lwana himwa. ²¹nezino lyage olubaga njo lwa linihira.²²Ago mango alerherwa omuntu oli mwa bazimu, mpumi, naye kaduma, amufumya, ako kaduma kava kaderha n'okubona. ²³Omushiganano goshi gwa somerwa, gwa derha, oyula arhali yolala mugala wa Daudi?²⁴Aliko abafarisayo babere babiyunva, baderha, oyula arhakula abazimu harhali oku buhashe bwa Belizebuli, mukulu wabazimu. ²⁵Lero Yesu amenya enkengero zabo, aba bwira, nkasi bwami bugwarhirwa omujinya enyanya zomurhima gwage, gwana jirwa akaba kandi ekishagala chango enju yoshi yoshi eka gwarhirwa omujinya enyanya yomurhima gwage, erhaka yumanga.²⁶Na lyangombe akahana lyangombe, eyama jirira omujinya omurhima gwage. Aliko obwami bwage bwana yumanga kurhe? ²⁷Nyono nkakula abazimu kugerera Belizebuli, kurhe; abana benyu kirhumire bafuma? Enyanya zokola bowe benjo babachira olubanja.²⁸Aliko nyono nkakula abazimu oku muka wa Nyamuzinda, lero eyo bwami bwa Nyamuzinda bwa yusize bayinjira. ²⁹Chango, kurhe byakashoboka kuja omunju yomuntu ogwerhe emisi n'okutakaza ebintu bilimo, nobo arha rhangire kumushweka oyola ogwerhe emisi? anaja abona kuja mweyola nju. ³⁰Omuntu orhali haguma nani, oyola ali mushombanyi wani, norha hekera haguma nani, oyola erhi aherhe ashandaza.³¹Enyanya zantyo mbabwirire, nkasi chaha na nkasi mwazi goku gayaguza, njo byaba balirwa mwene omuntu, aliko aba gayaguza muka njo barha babalirwa. ³²Naye buli muntu yeshi wederhe omwazi enyanya ya mwene omuntu, njo ababalirwa, aliko ola wederhe omwazi enyanya wa muka mugishwa, arhaka babalirwa, chiro omugulu lya zene, n'omugulu njo lyayinja.³³Ojire omurhi gwinja namalehe gage gakwirire, chango ojire omurhi okuba gubi namalehe gage ganaba gabi, bulala oku malehe gage omurhi gwana menyikana. ³⁴Mwewe luburho lwe njoka, kurhe mwakagala kuderha amenja eyi mwakaba babi? bulala, obunu bomuntu buderha ebiyunjwire omu murhima gwage. ³⁵Omuntu mwinja, omunguli yage nyinja kuhana obwinja, n'omuntu mubi, omunguli yage mbi, ahana ebibi.³⁶Lero, mbabwirire, buli mwazi gurha gwerhe akamaro, nji baderha bene omuntu, nji bahana oluganjo logo mwazi oku siku zolubanja. ³⁷Bulala oku myazi yawe, njo waganjirwa obushinganyanya, n'oku mwazi gwawe njo wahanwa.³⁸Aho abakarani nabafarisayo, bamushubiza, baderha, mwigiriza, rhulonzeze rhubone ebisomerene emwawe. ³⁹Aliko Yesu abashubiza, ababwira, oluburho lubi n'olo bumaguza bakalonza ebisomerene, chiro lurhana habwa ebisomerene, arhali ekisomerene chomulebi Yona. ⁴⁰Nka kulala Yona aliri siku esharhu, ezuba n'obudufu omunda yefi nzibu zibu, ntyo nako mwene omuntu njo aba siku esharhu ezuba n'obudufu omu murhima gobudaka.⁴¹Abantu be Ninawi njo bayumanga oku lusiku lolubanja haguma nabantu baluno luburho, nabo njo bachibirwa olubanja okuba bagoseze, bulala bowe bali hungamire enyanya we nyigirizo za Yona nahanola hali omukulu kulusha Yona.⁴²Omugoli kazi webushoshokero bwe zuba njo ayumanga olusiku loku chibirwa olubanja haguma nabantu baluno luburho, naye nja chibira bo olubanja oku bagoseze bulala yewe ayinjaga kurhenga omu bigabi byobuzinda byegulu oku ayunve obwenge bwa Sulemani nahanola hali omukulu kulusha Sulemani.⁴³Muka mubi akarhenga omu muntu, anagerera ahantu harha gwerhe menji, aharhe alonza ahokuluhikira, arhana habona. ⁴⁴Lero anaderha, nagaluka omunju yani aha narhengaga, aka gera mo, anabona ntacho chilimo, echere, ehyagirwe, n'oku kwizwa. ⁴⁵Lero anagenda, anarhola haguma naye myuka yindi mushanvu imbi kumulusha, nabo banajamo banayikala mo, noyola muntu oborhere bwage buzinda bwanaba bubi kulusha abo burhanzi. Intyo kunjo byaba oku luburho lubi olula.⁴⁶Abere aherhe aderha n'omushimanano, lola, nyina na bene babo baliri bayimangire embuga, balonza oku muderhesa. ⁴⁷Muntu muguma amubwira, lola, nyoko na bene benyu bayimangire embuga, bali balonza kuderhesa.⁴⁸Aliko Yesu amushubiza, abwira oyola wamulerheraga oburhumwa, nyama yende nabene berhu bobande? ⁴⁹Ayerekeza efune emwa bigirizwa bage aderha, mulole, nyama nabene berhu; ⁵⁰Bulala yeshi wejire obulonza bwa darha oli omu mpingu, oyola yemwene werhu n'omulala gwani yena nyama wani.

13¹Olo lusiku Yesu arhenga omunju, ayikala eburhambi bwe nyanja. ²Omushiganano golubaga lunene lwamushimana, naye azamuka omu bwarho, ayikala, n'ogola mushimanano goshi gwayimanga eshi.³Abwirabo bintu binene oku migani, aderha, mulole, omuhinzi aligendere kuhinga. ⁴Abere aherhe ahinga, emburho ziguma zarhogera hofi nenjira, enyunyi zayinja zazilya ⁵Ezindi zarhogera ahaburhambi bwamabale harhali obudaka bunene, okuliguma zamera, aliko yinta budaka buliho. ⁶Aliko ezuba lyabere lyakola zayuma, nabulala zirha gwerhe mizi, zayuma.⁷Ezindi za rhogera omu mishaki, emishaki yazifundeza zichi mera. ⁸Ezindi zarhogera ahobudaka buli bwinja, zaburha, nguma egana, eyindi makumi gali ndarhu, eyindi makumi asharhu. ⁹Ogwerhe amarhwiri goku yunva, ayunve.¹⁰Abigirizwa bage bayinja, bamubwira, chirhumire waderha nabo oku migani? ¹¹Ashuza, aba bwira, mwewe muhabirwe oku menya ehwe lyobwami bwe mpingu, aliko bowe barhalihabirwe. ¹²Bulala nkasi yeshi ogwerhe ekintu ahabwa ana yongezezwe bwenene. Aliko olala orha gwerhe kintu, nekyaliwazize aherhe, bamunyage cho.¹³Enyanya zantyo nderhere nabo oku migani, bulala bali balola saliko barha bona, banashusha nkabaherhe bayunva aliko eyi barhana yunvirhe, barhana menyere. ¹⁴Omwazi g'omulebi Isaya gwa yenera emunda bali, gwana derha, oku yunva njo mwayunva, aliko murha rhegera, okulola mwana lola, aliko murha bona.¹⁵Bulala emirhima yabala bantu elemerere, n'okuyunva kwabo barha herhe bayunva bwinja, bulala namasu gabo gahumire, yinjo barha bona namasu gabo, bayunva oku marhwiri gabo, bamenya oku mirhima yabo, bachunguka, nabafumya.¹⁶Aliko, ragi lya masu genyu, bulala gabwene, namarhwiri genyu bulala gayunvirhe. ¹⁷Muyemere mbabwirire, oku abalebi naba shinganana banene balonzeze kubona ebila muherhe mwabona mwewe, aliko barha bibonaga, n'okuyunva ebila muherhe mwayunva aliko barha biyunvaga.¹⁸Lero mwewe muyunvirize omugani gomuhinzi. ¹⁹Nkasi muntu oyunva omwazi gobwami arhana gumenya, ayinja omushombanyi, anashamula ogwali gwahingirwe omu murhima gwage. Ogola gogwa hingwaga hala nenjira.²⁰Nolala wahingaga omu mishaki, oyola yoyunva omwazi, anaguyankirira oku busime, ²¹aliko erhi nta mizi eli omu kagarhi kage, aliko aliho oku bichanji, haka rhengera obuhanya chango ekihanzo kogola mwazi, honaho anagaya.²²Naye olala wahingwaga omu mishaki, oyola yeyunva omwazi, n'emilimo yegulu n'okurhebekwa k'obuhirhi kwana fundeza gulala mwazi, lyanaba lirha kiburha. ²³N'olala wahingwaga oku budaka bwinja, oyola yeyunviriza omwazi, noku gumenya, yewe yeburha amalehe, nguma egana, eyindi makumi gali ndarhu, neyindi makumi asharhu.²⁴Yesu abaha ogwindi mugani, aderha, obwami bwe mpingu bushushanyizwe n'omuntu wahingire emburho nyinja omu lubanda lwage. ²⁵Aliko abantu babere baba balyamire, hayinja omu shombanyi, ahinga emisihe aha kagarhi kemburho, agenda. ²⁶Ebyasi byamera omu mburho, eyi zinakola ziherhe zalonza kuburha, honaho omusihe gwarhangira oku bonekana.²⁷Abakozi banyina enju bamushimba bamubwira, Nahano, orha hingaga emburho zikwirire omushwa lyomu lubanda lwawe? nkahe gwajire gwarhengerera ogulira musihe? ²⁸Ababwira, omushombanyi yiwa kolere ebyola. Abakozi bamu bwira, lero, wakasima rhuje kugu shigula?²⁹Aderha, nanga, murha shigulaga omusihe, mwaka shigula emburho haguma nago. ³⁰Mubileke byoshi bibere haguma, kugera amango goku shalula. Omu kushalula, enjo nabwira aba shalula, murhange mushigule omusihe, mushweke echilundo chilundo mugu chane, aliko emburho zowe mwana ziheba omu nguli yani.³¹Yesu ashubi babwira ogundi mugani, aderha, obwami bwe mpingu bushushanyizwe n'embeke yehemba, ela omuntu arhola aja kuyihinga omushwa lyage. ³²Yowe eba ngeke kulusha ezindi mburho, aliko yabere yamala kumera, yaba nene kulusha ezindi shogo zoshi, gwaba murhi, chiro nebisiga byomu chanya byana yinja kulama oku marhabi gogo murhi.³³Yesu ashubi babwira ogundi mugani, obwami bwempingu bushushanyizwe namukazi muguma warholaga obufumu abudugira omu milengo esharhu yeshano, honaho yeva yaba nene.³⁴Ebyo byoshi Yesu abi bwiraga omushiganano oku migani, bulala buzira omugani, ntamwazi aka bawirire yibayunva. ³⁵Lyo mwazi gwa derhwaga n'omulebi guyenera, aderha, nabumbula obunu bwani oku migani, naderha bilala birhabaga ho amango ga mira.³⁶Buzinda Yesu asezera omushimanano, aja omunju, abigiriwa bage bamushimba, bamubwira, orhu fafanulire ogula mugani guderhere omusihe gomu lubanda. ³⁷Yesu abashuza, aderha, ohinga zilala mburho zinja, ali mwene omuntu. ³⁸Eshwa lyomu lubanda lili gulu, ezola mburho zinja bali bana bomu bwami, ogola musihe, bobana bomu shombanyi, ³⁹n'o mushombanyi wahingaga ye lyangombe. Oku shalula, buli buzinda bwe gulu, naba shalula bali bamalayika.⁴⁰Lero, kulala omusihe gulundwa lundwa n'okuyoswa oku muliro, ntyo kunjo byaba amango gobuzinda bwegulu. ⁴¹Mwene omuntu njo arhuma bamalayika bage, njo balunda kurhengera omu bwami bwage ebigayiso byoshi, nabala bakola amabi. ⁴²Njo bakabulwa omu furu yomuliro, hahola hanjo haba oku laka n'oku hekenya amenyo. ⁴³Abashinganyanya njo bakolera nkazuba omu bwami bwa darha wabo. Ogwerhe amarhwiri, abi yunve.⁴⁴Obwami bwempingu bushushanyize nenguli ebishirwe omushwa. Omuntu abere ayibona, ayibisha. Oku busime bwage agenda aja guza byoshi aherhe, aja kugula elyola shwa. ⁴⁵Kandi, obwami bwe mpingu bushushanyizwe n'omuchuruzi, wajaga kulonza ebale kyakachiro. ⁴⁶Naye abere abona bale liguma lyakachiro kazibu zibu, agenda aguza byoshi agwerhe, aligula.⁴⁷Kandi, obwami bwempingu bushushanyize n'omulaga, gwarhegwa omu nyanja, gwa gusha gusha efi za nkasi lubero. ⁴⁸Gwabere gwa yunjula, bagu kulula eshi, bayikala, barhungula ezikwirire baziheba omu bwarho nazilala zirha kwirire bazikabulira.⁴⁹Ntyo kunjo byaba oku buzinda bwe gulu, ba malayika njo bayinja, njo bakula ababi haguma nabalala bashinganyanya. ⁵⁰Bana bakabula omu furu lyo muliro, ahola njo kwaba kulaka n'oku hekenya amenyo.⁵¹Yesu aba baza, mwa menyere ebila byoshi? entumwa zage zamubwira, Nechi. ⁵²Yesu ababwira, enyanya zantyo, nkasi mukarani ogwerhe obumenyi bobwami bwempingu, ashushanyizwe n'omuntu ogwerhe enju, wakula mwenguli eli mwe bintu bihyahya nebikulu kulu. ⁵³Yesu abere amala eyola migani, arhenga agenda.⁵⁴Abere ahika omu chihugo chabo, ayigiriza omu kishagala chabo, nabo basomerwa, baderha, oyula ngahe akulire obwenge bokujira ebisomerene? ⁵⁵Oyula arhali mwana wolala oranda? nyina arhali yolala ohanagalwa oku zino lya Mariya, bene babo arhali Yakobo, na Yusufu, na Simoni na Yuda? ⁵⁶Na bali babo boshi bobalala banaba eno mwerhu? lero oyula ngahe aka bona ebi byoshi?⁵⁷Bagaya bwenene. Aliko Yesu aba bwira, omulebi arhaka fundi bona olukengo, saliko omu chihugo chage chowe nanga, nahaguma nemwabo. ⁵⁸Arha jiraga bisomerene binene eyo munda, bulala barhali bamuyemerere.

14¹Ago mango mwami Herode ayunva emyazi ya Yesu, abwira abakozi bage. ²Oyula ye Yohana mudubisi? afukire omu bafu? nokuntyo eyo misi eli yakola akasi omu kagarhi kage.³Bulala Herode ali afarhire Yohana, amushweka, amuheba omu mugozi, enyanya za Herodiya, muka Filipo mwene wabo. ⁴Bulala Yohana ali mubwirire, birha shinganene emwawe okuba naye. ⁵Herode alonza oku muyirha, ayubaha abantu, bulala bali bwene Yohana okwali mulebi.⁶Aliko habere hagera olusiku lukulu lokuburhwa kwa Herode, mwali wa Herodiya azina bwinja embere zabantu, amusimisa Herode. ⁷Amulaganya oku ndahiro, okwa muha choshi choshi aka muhema.⁸Naye, aherhe arhebekwa na nyina, aderha, ompe hano omu gopo, erhwe lya Yohana mudubisi. ⁹Naye mwami agaya, aliko enyanya wendahiro yage, nenyanya zabalala bali bayikere balya haguma naye, arhegeka oku bibe ntyo.¹⁰Arhuma omuntu, acha Yohana erhwe omunju yembohe. ¹¹Erhwe lyage lya lerhwa omu chikombe, ahabwa oyo munyere, alihekera nyina. ¹²Abigirizwa bage bagenda, baheka echola chifu, bamuhamba, oku buzinda bagenda kumenyesa Yesu eyo myazi.¹³Na Yesu abere ayunva ebyo, arhenga eyo munda omu bwarho, aja aha bantu barhali oku hwe. Nomushimano gwabere gwayunva gwamu kulikira oku magulu kurhenga omu bishagala byabo. ¹⁴Yesu arhenga, abona omu shimanano gunene, aba babalira, afumya aba lwala babo.¹⁵Lyabere liba golo, abigirizwa bage bamushimba, baderha, hanola rhuli oku kasi, nakasanzi kahwere, osezere omu shimanano, bagende omu bishagala baje kuchigulira mwe bilyo.¹⁶Yesu abwira bo, barhagwerhe enyorha yokuja emwabo. Muhebo ebi balya. ¹⁷Bamubwira, rhugwerhwe kandi kalyo halekere migati erhano nafi ebiri. ¹⁸Yesu aderha, mubinderhere hano.¹⁹Arhegeka omu shimanano, bayikale ahashi, arhola ela migati erhano, nazila fi ebiri, alola omuchanya, agisha, achangulaga ela migati, aha abigirizwa, nabo baha omu shiganano. ²⁰Balya boshi bayugurha. Barhola gula ebisigazo byebichira bye migati, rhurhanda ekumi narhubiri rhuyunjwire. ²¹Nabola balyaga baliri balume bihumbi birhano buzira kuganja abakazi nabana.²²Nokuliguma arhegeka abigirizwa bage, bazamuke omu bwarho, n'okurhanga embere kuja olundi lunda, amango yewe abaga achili asezera omushimanano. ²³Naye abere amamala kuba sezera, azamuka oku musozi yewe yenyine kuja kuhuna. Egolo lyaba eyali eyo munda yenyine. ²⁴Nobola bwarho bwamalire kugera aha garhi garhi kenyanja, obwarho bwalibuzwa n'omulaba, bulala omuyaga gwali gukalihire.²⁵Byabere byahika bisanzi bya sene zobudufu, Yesu ashimba bo, yaherhe alambagira oku nyanja namagulu. ²⁶Abigirizwa bage babere bamubona aherhe alambagira oku nyanja, bagaya, baderha, kichuchu si, babanda endulu oku buba. ²⁷Aliko Yesu aderha, aba bwira, muchihe omurhima, nyono, murha yubahaga.²⁸Petro amushubiza, aderha, Nahano, akaba woyo, rhegeka nkushimbe ndi nalambagira oku nyanja. ²⁹Yesu aderha, yinja. Nantyo Petro arhenga omu bwarho, alambagira oku magulu oku nyanja, aherhe ashimba Yesu. ³⁰Aliko Petro abere abona ekivundu cho mulaba, ayubaha, arhangira oku zika, abanda endulu, aderha, Nahano, onchungule.³¹Oku liguma Yesu alambula okuboko kwage, amuzamula, amu bwira, w'obwemere bugeke, oku wabwene engangane? ³²Nantyo Yesu na Petro bashonera omu bwarho, omulaba gwafuma. ³³Babere bali omu bwarho bamufukamira, baderha, okunali oli mwene Nyamuzinda.³⁴Abere aba ama yambuka, bagera omu chihugo che Genezareti. ³⁵Nabantu bahola babere bamurhegera, barhuma abantu kuja omu bihugo bili hofi nabo, bamulerhera boshi babaga barha chishobwere, ³⁶bamu yinginga bahume oku mukunjo gomwambaro gwage gonyine naboshi bahumaga ko bafuma bwinja bwinja.

15¹Ntyo abafarisayo nabakarani kurhenga e Yerusalemu bashimba Yesu baderha, ²Kurhe oku abigirizwa bawe bali bayirha ama rhegeko gaba shamuka? Bula barha kalaba fune erhi balya ebilyo. ³Aba shubiza, aba bwira, oku nenyu muli mwa yirha amarhegeko ga Nyamuzinda enyanya wamarhegeko genyu?⁴Bulala Nyamuzinda aderhere, okenge yisho na nyoko, nowa duka eshe chango nyina bimu shinganene afe. ⁵Aliko mwewe mwana derha, owa bwira eshe chango nyina, nkasi choshi chali chishinganene oku nkurhabale nacho, nachihanire ntulo emwa Nyamuzinda. ⁶ola muntu orhakenga eshe na nyina. Mwayirha omwazi gwa Nyamuzinda enyanya ze ngeso zenyu.⁷Mwe ndyalya, bushinganyanya okuntu Isaya alebere oku myazi yenyu aderha, ⁸aba bantu bankenga oku bunu bwabo, aliko omu mirhima bali hale nani. ⁹Nabo bana mparamya busha, bana yigiriza enyigirizo zamarhegeko gabene omuntu .¹⁰Ahamagala omushimanano agu bwira,

¹²Abigirizwa bage bamushimba bamubwira, omenyere oku abafarisayo babere bayunva gula mwazi bagaya? ¹³Yesu Ashubiza, aba bwira, nkasi hingwa lirha hingwaga na darha wempingu njo lyashigulwa. ¹⁴Muleke bo, abo bali barhegesi mpumi bempumi. Nempumi eka habula eyindi mpumi, banarhogera boshi okubali mpumi omu kichokole.¹⁵Petro ashubiza lero amu bwira, orhubwire gula mugani. ¹⁶Yesu aderha, chiro kugera zene, nenyu murha gwerhe bwenge? ¹⁷Murhaza kumenya oku nkasi kintu kigerera omu bunu, kyana gera omunda, kyana kwebwa omusarani?¹⁸Aliko ebihuluka omu bunu, birhenga omu murhima, nabyo byebi hindula omuntu mubi. ¹⁹Bulala omu murhima murhenga enkengero zibi,okuyirha, obumaguza burhalwise olugero, obushambo, oku hamiriza obu beshi n'oku dukana. ²⁰Ebyo byebi hindamula omuntu mubi. Saliko okulya n'omuntu arhaza kukalaba, birha heba omuntu mobubi.²¹Yesu arhenga olo lunda, aja olunda lwe Tiro ne Sidoni. ²²Lola, mukazi muguma womu Kananinayo womu mbibi zeyo munda, ayinja, amulikira omulenge aderha, ombabalire, Nahano, mwene Daudi, omunyere wani afarhirwe na abazimu. ²³Aliko Yesu arha mushubizaga mwazi. Entumwa zage zamushimba, zamuhuna, zaderha, omuleke agende, bulala alyajira olwamo enyuma zerhu.²⁴Ashubiza, aba bwira, ntarhumagwa arhali enyanya zentama zaherere zomunju ye Israeli. ²⁵Naye ayinja amu fukamira, aderha, Nahano, ontabale. ²⁶Ashubiza, amubwira, kurhali kwinja okurhola ebilyo byabana n'oku bikweba nyakabwa.²⁷Ashubiza, Nechi Nahano, aliko chiro na nyakabwa alya ebisigazo byarhogaga oku kashasha kaba nahamwabo. ²⁸Yesu ashubiza, amubwira, mukazi, obwemere bwawe buli bunene, bikubere nkoku olonzeze. Omwali ava afuma ako kasanzi konako.²⁹Yesu arhenga eyo munda, agera olunda lwe nyanja ye Galilaya, azamuka oku musozi, ayikala yo. ³⁰Mushiganano gunene gwamushimba gwamulerhera ebi muga, empumi, orhu duma, abakoromekere, nabandi kamama. Baba yikaza omu magulu ga Yesu, abafumya. ³¹Ogo mushiganano gwa rhangala, babere babona orhu duma rhwama derha, ebimuga byamaba biguma guma, abakoromekere balambagire, empumi zabwene, baharamya Nyamuzinda we Israeli.³²Yesu ahamagala abigirizwa bage, aderha, namabera omushiganano obonjo, bulala zamaba siku esharhu bayikere haguma nani barhaherhe echokulya, kandi nkaba sezera barhana lire, birha nsimisize, handeke baka fira omu njira. ³³Abigirizwa bage bamu bwira, rhubone migati minga hanola omu rungu? chiro yaka yugusa ogula mushimanano mukulu gungana ntya? ³⁴Yesu aba bwira, mugwerhe migati minga? baderha, mushanvu, nefi zigeke. ³⁵Arhegeka omushimanano bayikale ahashi.³⁶Arhola eyo migati mushanvu nazila fi, akuza, ayi changulanga, aha abaigirizwa bage, nabigirizwa bage baha omu shiganano. ³⁷Balya boshi bayugurha, barholagula ebi chira chira bya migati rhurhanda mushanvu rhuyunjwire. ³⁸Aba bilyaga bali balume bihumbi bine buzira oku ganja abakazi nabana. ³⁹Yesu asezera omu shimanano azamuka omu bwarho, bagana olunda lwe Magadani.

16¹Aba farisayo naba Sandukayo bamushimba, bamugeze, bamubwira okwa yereke bo ekisomezo kirhengere empingu. ²Ashubiza aba bwira, likaba golo, mwana derha oku njo byakwira bulala empingu yedukwire.³Nesezi mwana derha, ene haba omulaba, bulala empingu hadukwire hanali n'omwizimya. Mwewe ndyalya, mwana gala kumenya okwe mpingu yaba, aliko ebisomezo bya mira murha kagala kubimenya. ⁴Luburho lubi n'olo bumaguza, lwa lonza lubone ekisomezo, aliko lurha habwa ekisomezo kirhali kya Yoha. Aleka bo aganda bwage.⁵Abigirizwa bage bagenda bagera olundi olunda, bayibagira kuheka emigati. ⁶Yesu aba bwira, muchilange n'obubi bwaba farisayo naba sandukayo. ⁷Baja buhaka bonyine oku bonyine baderha, bulala rhurha hekere emigati. ⁸Yesu naye abimenya aba bwira, kumuli mwaja buhaka mwenyine oku mwenyine, mwewe banya bwemere bugeke, mpu murha gwerhe migati ?⁹Murhaza kumenya chiro muka yibuka ela migati erhano kubantu bihumbi birhano, na bigapo binga mwarholagwire? ¹⁰Chiro ela migati mushanvu oku bantu bihumbi bine narhurhanda rhunga mwarholagwire?¹¹Kurhe byabere, murhamenyere okunta babwirire enyanya zemigati? sahubwe muchilange n'obubi bwaba farisayo naba sandukayo. ¹²Bagala kumenya oku arhali babwirire okubachilange n'obubi buli omu migati sahubwe n'enyigirizo zaba farisayo naba sandukayo.¹³Lero Yesu aja olunda lwe Kayizariya Filipi, abaza abigirizwa bage n'okuderha, abantu baderha oku mwene omuntu yende? ¹⁴Baderha, baguma baderha oku woyo we Yohana mudubisi, abandi mpu Eliya, nabandi Yeremiya chango muguma waba lebi. ¹⁵Mwewe, muderha oku nyono nye nde? ¹⁶Simoni Petro ashubiza aderha, woyo we Kiristu, mugala wa Nyamuzinda oliho.¹⁷Yesu ashubiza aba bwira, ragi lyawe, woyo Simoni Bar Yoha, bulala omubiri neshagama birhaka kuyerekere ebila byoshi, si darha oli omu mpingu. ¹⁸Nani nku bwirire, woyo we Petro nenyanya zeli bale nayumbaka akanyamuzinda kani. Chiro nenyunvi zekuzimu zirha ka kahima.¹⁹Nani nakuha enyugulo zobwami bwe mpingu. Nankasi yeshi njo washwekera muno gulu, njo aba yashwekerwe empingu, na nkasi yeshi njo washwekulira muno gulu njo aba ya shwekulirwe empingu. ²⁰Ntyo Yesu abwira abigirizwa bage, oku ntamuntu babwirage oku yewe ye Kiristu.²¹Kurhenga ako kasanzi Yesu arhaondera oku habula abigirizwa bage oku bimushinganene okuja e Yerusalemu, n'okubona ama libuko ganene gaba shaja nagaba kulu gingi, naba karani, n'okuyirhwa, n'olusiku lwa kasharhu anafuka. ²²Petro amurhola, arhondera oku mukalihira, aderha, nanga Nahano, ebyo birhaba. ²³Aliko Yesu ahindamuka, abwira Petro, genda enyuma zani, lyangombe; oli kisirhazo emwani, bulala orha kengerere ebya Nyamuzinda si okengerere ebya bene abantu.²⁴Mwako kasanzi, Yesu abwira abigirizwa bage, omuntu akalonza oku nkulikira, achi lahira yenyine, aheke omusalaba gwage, ankulikire. ²⁵Obuli muntu njo walonza oku chungula obulamu bwage njo abuheza, n'omuntu waheza obulamu bwage enyanya zani, njo abu bona. ²⁶Bulala bunguke buchi omuntu akabona egulu lyoshi, n'okubona ekihombo chobulamu bwage? chango ahana kichi enyanya za kalamu kage?²⁷Bulala mwene omuntu njo ayinja, omu bumoleke bweshe naba malayika bage, kuhemba obuli muntu kukulikirana nebijiro byage. ²⁸Muyemere mbabwirire, halya abantu aha kagarhi kabo bayumangire hano, barhabona olufu haba nehityu kugera amango babona mwene omuntu ayinjire omu bwami bwage.

17¹Enyuma wa siku ndarhu, Yesu arhola Petro,na Yakobo na Yohana mwene wabo, aheka bo oku musozi gulehere, omuhwe. ²Ahindamuka eshusho emalanga mbere gabo, amasu gage gachana nkazuba, emyambaro yage yaba mweru nka bumoleke.³Olole, harhengera Musa na Eliya baganira hagma naye. ⁴Petro ashubiza Yesu, Nahano, kuli kwinja hano oka lonza, rhuyumbake bilalo bisharhu. Chiguma chawe, nakiguma cha Musa, nakiguma cha Eliya.⁵Abere aherhe aderha, olole, ekichu cho mweru charhenga enyanya chabaheba ko luhomo, n'omulenge gwa rhenga mukila kihu, gwaderha, oyu ali mwana wani, muzigirwa wani, nsimiswa naye, mumu yunvirize. ⁶Balala bigirizwa babere bayunva bachikuba bafukamiriza, bayubaha benene. ⁷Yesu ayinja abahumako, aderha, muzuke, chiro murha yubahaga. ⁸Bazamulwa amasu gabo barhabonaga muntu olekere Yesu yenyine.⁹Babere bali bayandagala oku musozi, Yesu arhegeka aderha, ntamuntu mubwirage eyi myazi yobo bulebi,kugera amango omwana wa adamu njo afuka omu bafu.¹⁰Abigiorizwa bage bamubaza baderha, nka kurhe akarani baderha oku bishinganene Musa arhange ayinje?¹¹Yesu ashubiza aba bwira, bishinganene Elia arhanga yinja, naye ana rheganya byoshi. ¹²Saliko mbabwirie oku Elia ayusize kugera mira aliko barha murhegereraka, aliko bamujirira byoshi bali balonzeze, ntyo ntyo mwene omuntu agenda kulibuzwa nabo. ¹³Nantyo abigirizwa bage alonzeze okuderha nabo enyanya za Yohane mudubisi.¹⁴Nabo babere babugana omu shiganano, muntu muguma amushimba, amufukamira, adeha, ¹⁵Nahano, oba balire omwana wani, bulala alwere ekichuli, n'oku libukwa bwenene, oku bunene ana chikuba omu muliro, nagandi mango omu menji. ¹⁶Namulerhere emwe ntumwa zawe barha shobolaga kumufumya.¹⁷Yesu ashubiza, aderha, mwe luburha lurha gwerhe bwemere, luherere, nayikala nenyu kugera mangochi, nalamabire nenyu kugera mangochi, mumu yegeze hano. ¹⁸Yesu akalihira abo bazimu, nabo bamurhenga mo, oyo musole afuma kurhenga ako kasanzi.¹⁹Enyuma, abagirizwa bashimba Yesu okwihwe, baderha, oku rhwewe rhurhali shobwere kukula aba bazimu? ²⁰Yesu aba bwira, eli enyanya yoku geherwa kobwemere bwenyu, bulala mba bwirire, muka gwarha obwemere lugero lwa mburho nguma ye Horodadi, mwabwira ogu musozi, rhenga hano oje elira, nago gwarhenga, ntamwazi gwabaho gurhashoboka emwenyu. ²¹Aliko ebi birha shoboka nkaba kurhali kuhuna n'oku chishalisa.²²Nabo babere bayikere e Galilaya, Yesu aba bwira, mwene omuntu amagenda kuhebwa omu maboko gabantu, nabo bamu yirha, n'olusiku lwakasharhu ana fuka. ²³Bagaya bwenene.²⁴Chiro babere bagera e Kapernaumu, bala bafurhisa echigabi cholufaranga lwe shekele, bashimba Petro, baderha, kurhe, mwigiriza wenyu arha hana ekigabi che shekele? ²⁵Aderha, nechi achihana. Aliko Petro abere aja omunju, Yesu arhanga kumubaza, aderha, Simoni kurhe obwene? abami begulu bafurhisa ebarati chango ekodi okubantu babuko buchi? Oku bana babo chango oku bahisi?²⁶Naye Petro aderha, oku bahisi, Yesu amu bwira, nkaba ntyo lero, abana barha ka furhiswa. ²⁷Aliko yirhurha bagayisa, oje omunyanja okwebe moluloba, orhole efi yakaja oku luloba yoburhanzi, wana yibumbula obunu, wabona olufuranga lwe shekele, oluhebo lukufurhire haguma nani.

18¹Ebyo bichanji, abigirizwa bamugendera Yesu, baderha, ²Nde mukulu omu bwami bwa Nyamuzinda ? Yesu ahamagala omwana, amuheba aha garhi garhi kabo, aderha, ³Muyemere, mba bwirire, nkamurha chungukire mukaba nka bana, murhakaja omu bwami bwe mpingu.⁴Lero, nkasi yeshi ochi rohya nkoyula mwana, oyola yeli mukulu omu bwami bwe mpingu. ⁵Nabuli yeshi njo wayankirira oyola mwana omu lwiganyo loyola mwana oku zino lyani, eya nyankirire nyono. ⁶Aliko olala njo wahabusa muguma wabala badorho, abala baba banyemerere, bimushinganene ashwekerwe omugosi ebale linene li nchunchumirwe n'oku kabulwa omu muhengeri gwe nyanja.⁷Buhanya bwe gulu enyanya zebijiro byokuheza bulala birhaka legama kugeraho, aliko buhanya bolala muntu olerha eyo myazi yokuheza. ⁸Lero, oku boko kwawe, chango okugulu kwawe kuka kuheza, oku che, okuhebe hale nawe, kuli kwinja okuja omu buguma guma, eyinta kuboko ogwerhe chango okugulu ahali hokuba namaboko mabiri haguma nama gulu mabiri aliko omuntu aka kabulwa omu muliro gwesiku namango.⁹Esu lyawe lika kuhabisa, oli shigule, olikabule hale nawe, kuli kwinja okuja omu buguma guma ogwerhe su liguma, ahali hokuba namasu mabiri, aliko oka kabulwa omu chihenama chomuliro.¹⁰Mulole, murha hira muka gayaguza muguma mwabala badorho, bulala mba bwirire, oku bamalayika baba empingu esiku zoshi baherhe balola amasu ga darha oli empingu. ¹¹(bulala omwana womuntu ayinjaga kuchungula olala waherere)¹²Murhali mwabona? omuntu aka gwarha ntama egana, nguma eka hera, kurhe; arha leka makumi gali mwenda na mwenda, anaja omu misozi, n'okulonza elala yaheraga? ¹³Aka yibona, muyemere,mba bwirire anasima bwenene kulusha zilala makumi gali mwenda na mwenda zirhali ziherere. ¹⁴Konakuguma, birha simisizwe darha wenyu oli omu mpingu oku muguma wabala badorho ahere.¹⁵Mwene wenyu nka kugomere, ogende omu hanule, woyo wenyine, aka kuyunva, wama bona mwene wenyu. ¹⁶Nanga, nkarha yunvirhe, rhola muntu muguma haguma nawe mube babiri, oku bunu bwenyu mube bahamiriza babiri chango basharhu yibuli mwazi gugala gala.¹⁷Nakaba arha bayunvirhe mwewe, mwana bwira akanyamuzinda, kandi nkarha yunvirhe akanyamuzinda, anaba emwenyu nka mupagani namufurhisa we barati.¹⁸Muyemere mbabwirire, nkasi yeshi mwachingira omwigulu aba ya chingirwe nempingu, na nkasi yeshi mwa chinguilira omugulu aba yachingulirwe omu mpingu. ¹⁹Kandi mbabwirire, babiri benyu njo baka yunvikana omugulu, nkasi mwazi goshi bampuna, bachihabwa na darha oli empingu. ²⁰Bulala aha bantu babiri baba chango basharhu bachigushire omu zino lyani, nani eyindi ahola aha garhi garhi kabo.²¹Buzinda Petro amushimba amu bwira, Nahano, mwene werhu aka mpemukira kanga nani na mubabalire? chiro akaba kali mushanvu? ²²Yesu amu bwira, ntakubwirire kali mushanvu, sahubwe mushanvu kali makumi gali mushanvu.²³Enyanya zantyo, obwami bwe mpingu bushushanyizwe namwami muguma walonzaga kukola oluganjo lwabakozi bage. ²⁴Arhangire oku bikola, alerherwa muntu muguma owabo ayindikaga furanga ze talanta bihumbi ekumi. ²⁵Naye abere abula echo kujuha, nahamwabo arhegeka oku bamuguze yewe namukage nabana bage, nebintu byoshi agwerhe omunju, yamala kujuha ezola furanga.²⁶Lero oyola mukozi afukama, alamiriza n'oku derha, Nahamwerhu, ondembere, nyono nakujuha. ²⁷Nahamwabo, amu babalira amu shwekula, aleka lilala deni.²⁸Aliko oyola mukozi arhenga agenda, abona muguma womu bantu bage, amujira e deni lya dinari egana, amufarha, amufarhira omu mumiro, aderha, njuha ebyo njira. ²⁹Oyo muntu wage afukama omu magulu gage, amu yinginga aderha, wekalamawe ondembere, oku buzinda nakujuha e deni lyawe lyoshi.³⁰Aliko arha biyemeraga, agenda, amuhebesa omu mugozi, kugera amango njo amujuha. ³¹Lero bera bage babere babona ebya kolekere, bagaya bwenene, baja kubwira olala nahamwabo womu babaliraga kulila deni linene.³²Olala nahamwabo amuhamagala amu bwira, woyo oli muntu mubi, naku babalire deni lingana hala, eyi wa nyingingire, ³³Woyo, kurhe; birhali biku hunire oka babalira owenyu, nkokunani naku babaliraga woyo?³⁴Nahamwabo agaya, amuheka baje mushweka kugera amango elyo deni lyoshi lyehwe kujuha. ³⁵Intyo ku darha oli empingu njo aba kolera mwewe, akaba murhaka babalira nkasi muguma oku murhima gwage omuntu oyirikirwe mwene wabo.

19¹Yesu abere amala eyo myazi, arhenga e Galilaya agera omu mbibi zobuyahudi elunda lwe yordani. ²Omushiganano gunene gwa mukulikira abafumya eyo munda.³Abafarisayo bamugendera, bamugeza, bamubwira, kurhe bishinganene omuntu okuleka mukage okubuli mpanvu? ⁴Yesu ashubiza,aba bwira, murha somaga oku owa lemaga oku murhondero, alemere omuntu womulume n'omuntu w'omukazi.⁵Aderha, enyanya zantyo, omuntu aleka eshe na nyina, ana berana na mukage,nabo babiri banaba muntu muguma? ⁶Chiro barha chili babiri, sahubwe mubiri muguma. Lero echi Nyamuzinda ahebere haguma, mwene omuntu amenye aka chilekanyisa.⁷Bamubwira, kurhe Musa ajaga aderha oku omuntu akaha omukazi amaruba goku muleka? ⁸Aba bwira, Musa, enyanya yemirhima yenyu ekomere, abaha amaruba gokuleka bakenyu, aliko kurhenga oku murhondero birhaliri ntyo. ⁹Nani mba bwirire, obuli muntu waleka mukage, akaba arhali oku mpanvu yobumaguza, akashaba owundi, eyama halika, nowa kashaba oyula walekwagwa, naye eyama halika.¹⁰Abigirizwa bage bamu bwira, oborhere bomulume namukage akaba ntyo kubuli, birha hemere oku shaba. ¹¹Aliko yewe aba bwira, arhali boshi baka yankirira ogula mwazi, si balala bayemererwe. ¹²Bulala hali aba burhire erhi barhaka burha kurhenga omunda zaba nyina, kandi hali abarha burha eyi bajiririre ko nabandi bantu, hali nabandi barha burha erhi bonyine bachijire ko enyanya zokulonza obwami bwe mpingu. Owa shobola kuyunva ogu mwazi agu yankirire.¹³Bamulerhera abana badorho oku ahebe bo kwa maboko gage, n'oku bahunira, entumwa zage zaba kalihira. ¹⁴Aliko Yesu aderha, muleke abana badorho baje emwani, murhana babuzaga, bulala abali lwiganyo nka bowe, obwami bwe mpingu buli bwabo. ¹⁵Aheba amaboko gage enyanya zabo, arhenga eyo munda.¹⁶Na muntu muguma amushimba amubwira, mwigiriza, njire kurhe yingala kuhabwa akalamo kesiku namango? ¹⁷Yesu amu bwira, chirhumire ombaza emyazi yomwinja? oli mwinja aba muguma, aliko oka lonza kuja omu buguma guma, oyemere amarhegeko.¹⁸Amu bwira, marhegeko mahe? Yesu aderha, gaga, orha yirhaga, orha halikaga, orha yibaga, orha hamirizaga obu beshi, ¹⁹okenge yisho na nyoko, osime n'omuturanyi wawe nka woyo wenyine.²⁰Oyo musole amu bwira, ebi byoshi mbijira. Bichi nshubire bula? ²¹Yesu amu bwira, nkaba walonza obe mushinganyanya, oje guza ebyo herhe, obihe abarha chigalire, nawe waba nenguli omu mpingu, oku buzinda oyinje onkulikire. ²²Oyo musole abere ayunva ogo mwazi, agenda n'oburhe, bulala aligwerhe obuhirhi bunene.²³Yesu abwira abigirizwa bage, muyemere mbabwirire, oku njo byaba bikomere omugale oku hika omu bwami bwe mpingu. ²⁴Mbabwirire kandi, bili bilembu engamiya okugera omu kirhule kye sindani ahali omugale okuja omu bwami bwe mpingu.²⁵Abigirizwa babere bayunva ntyo, basomerwa bwenene, baderha, nde lero waka chunguka? ²⁶Yesu asezabo amasu, ababwira, emwa mwene omuntu ebyo birha shobokere, saliko emwa Nyamuzinda byoshi bishobokere. ²⁷Petro ashubiza amu bwira, olole rhwewe rhwalekere byoshi rhwaku kulikira, njo rhwa bona bichi lero?²⁸Yesu aba bwira, muyemere, mba bwirire, mwewe mwema nkulikire omu gulu lihyahya, njo ayankirira hano njo ayikala n'a mwene omuntu omu kichumbi chobulangashane bwage, nenyu njo mwayikala kubila bichumbi ekumi na babibiri, mwana chira olubanja gala muko ekumi namabiri ge Israeli.²⁹Na nkasi yeshi walekere enju chango mwene wabo womulume chango womukazi, chango nyina, chango eshe, chango abana, chango amashwa, enyanya wezino lyani, ayankirira kali egana n'okulama omu bulamu bwesiku namango. ³⁰Aliko banene baliri boburhanzi, baba bobuzinda, nabaliri bazinda baba boburhanzi.

20¹Bula obwami bwe mpingu bushushanyizwe n'omuntu nyine nju, warhengaga esezi sezi kuja kurhola abahinzi bage mpu abaheke omushwa lye mizabibu.

³Arhenga aha sesharhu, abona abandi bayumangire omusoko barha herhe kasi, ⁴abona bo aba bwira, mugende nenyu omushwa lyani lye mizabibu, nolo luhembo nabahabo. Nantyo bagenda.⁵Ashubi rhenga omusa ndarhu n'omu samwenda, ajira ntyo ntyo, ⁶chiro kugera sakumi nanguma, arhenga, abugana abandi bayumangire, aba bwira, oku muyumangire hano ezuba lyoshi buzira kasi? ⁷Bamubwira, bulala nta muntu horhuhamagere okurhuha akasi. Ababwira, nenyu mugende omushwa lyani lye mizabibu.⁸Lyabere lyaba golo, oyo nahano weshwa, abwira abimangizi bage bama kasi, ohamagale abahinzi, ohebo oluhembo lwabo, orhenderere oku muzinda kuhika oku murhanzi. ⁹Nabala basakumi nanguma babere bayinja, bakamarha nkasi muguma olufuranga lwe dinari. ¹⁰Nabala barhanzi babere bayinja nabo, bakengera oku boba kamarha zinene, nabo ntyo ntyo bakamarha lufuranga luguma lwe dinari obuli muntu.¹¹Babere bayusa kukamarha bagaya nyina nju. ¹²Baderha, abazinda bakolere akasi sanguma yonyine, nawe wamahabo kuguma nerhu rhwe rhwa lembere amalibuko nebihe byoshi byolusiku.¹³Naye ashubiza muguma wabo, amu bwira, mwira wani, ntakuhemukire. Orha yunvikanaga nani olufuranga lwe dinari? ¹⁴Rhola oluli lwawe, ogende. Ndonzeze okuhemba oyula wobuzinda kuguma nawe.¹⁵Kaburhali bushinganana bwani okukola ebyani nkoku ndonzeze? Chango esu lyawe lyandola ekisuli okwenge najirire amenja? ¹⁶Ntyo ntyo owo buzinda njo aba woburhanzi, n'owaburhanzi anaba w'omwisho.¹⁷Chiro Yesu abere aherhe azamuka aja e Yerusalemu, aheka zila ntumwa zage ekumi nebiri okwihe, n'omu nira azibwira, ¹⁸Mulole, rhukoli zamuka kuja e Yerusalemu, na mwene omuntu ahebwa omu maboko gabakulu baba gingi naba korani, nabo bamuchira olubanja afe. ¹⁹Buzinda bamuheka emo lubaga lumu suzagure, n'okumushurha ebi boko, n'oku mumanika, n'olusiku lwa kasharhu anafuka.²⁰Nyina wabana ba Zabadayo amushimba haguma nabana bage, amufukamira, amuhuna mwazi muguma. ²¹Yesu amu bwira, bichi walonza? Amu shubiza, orhegeke okwaba bana bani babiri, bayikale muguma oku boko kwawe kwe kulyo, owundi ekuboko kwawe kwe kulembe omu bwami bwawe.²²Yesu ashubiza aderha, murha menyere echimuli mwa hema. kurhe mwakagala kunywera omu ngumbu na nywera mo? bamushubiza, rhwagala. ²³Aba bwira, bushinganyanya muka nywera omu ngumbu yani aliko okuyikala ekulyo n'ekulembe kwani, ntaherhe elyo rhegeko, si balihabwa aba rheganyizwe na darha. ²⁴Nabalala ekumi babere bayunva, bakalihira balala bene babo babiri.²⁵Aliko Yesu, ababwira, aderha, muyinji oku abakulu bolubaga, baba rhambula oku misi, nabakulu babo baba kolesa. ²⁶Aliko birhaba ntyo emwenyu, si nkasi yeshi walonza kuba mukulu wenyu, achijire mukozi wenyu. ²⁷nankasi yeshi walonza kuba murhanzi emwenyu, achijire muja emwenyu. ²⁸Nkoku mwene omuntu arha yinjaga kukolerwa, sahubwe kukola n'okuhana akalamu kage chibe chikinja cha banene.²⁹Babere barhenga e Yeriko, omushiganano gunene gwa mukulikira. ³⁰Olole, mpumi ebiri ziyikere hofi nenjira, nazo zabere bayunva ku Yesu ama gera, balika emilenge baderha, orhu babalire,mwene Daudi. ³¹Omushimanano gwaba kalihira, musire, aliko bowe bagenderera okulekera emilenge yabo n'okuderha, orhu babalire, nahamwerhu, mwana wa Daudi.³²Yesu ayimanga, azihamagala, aderha, mwalonza mbajire kurhe? ³³Zamubwira, Nahano, rhwalonza amasu gerhu gabone. ³⁴Yesu azi babalira, ahuma oku masu gazo, honaho zaba zaba za bona za mukulikira.

21¹Babere bayegera e Yerusalemu, bagera e Betefage, oku musozi gwe mizeyituni, Yesu arhuma ntumwa zage ebiri azibwira. ²Mugende kuhika omu kishagala muli mwalangira, n'oku liguma mwabona endogomi eshwekerwe, n'omwana gwendogomi haguma nayo, muyishwekule muyinderhere. ³Nomuntu aka ba baza, muderhe, Nahano ayilonzeze. nokuliguma oyo muntu abaheka.⁴Ebi byoshi byabere, yomwazi gwaderhwagwa n'omulebi guyenera, guderhere, ⁵mubwire omunyere we Sayuni alole, mwami wawe ayinjire emwawe, mwirhonzi, naye ashonere oku ndogomi, n'omwana gwe ndogomi, mwana gw'e ndongomi.⁶Zila ntumwa zagenda, zajira nkoku Yesu ana zibwiraga. ⁷Bamulerhera ela ndogomi n'omwana gwe ndogomi, baheba emishangi enyanya wayo, naye ayikala enyanya wayo. ⁸Bantu banene mogo mushiganano, basasa emyenda yabo omu njira, abandi bacha amarhabi g'emirhanda, bayisasa omunjira.⁹N'omushiganano gwabere gurhanga nabala bali bakulikire, bakweba emilenge, baderha, Hozana mwene Daudi; we mugishwa, ola oyinjire oku zino lya Nahano, Hozana enyanya we mpingu. ¹⁰Chiro abere aja e Yerusalemu, echihugo choshi chashakanya, abantu badeha, ndoyu? ¹¹Omu shiganano gwa derha, oyu yola mulebi, Yesu, we Nazareti ye Galilaya.¹²Yesu aja omu kanyamuzinda, alibirha kuboshi baliri baguza n'oku gula omu kanya muzinda, ahenya orhu shasha rhwabaliri bakaba efuranga, nebichumbi byabaliri baguza enguku. ¹³Aba bwira, biyandikirwe, enju yani yahamagalwa nju yama huno, si mwewe mwayi jirire lugurhu lwe bishambo. ¹⁴Nempumi, nebilema, bamushimba omola kanyamuzinda aba fumya.¹⁵Aliko abakulu baba gingi naba karani, babere babona ebisomezo ajirire, nabana bakwebere emilenge yabo omu kanyamuzinda, baderha, Hozana mwene Daudi, bakaliha, ¹⁶Bamubwira, oyunvirhe okwaba baherhe baderha? Yesu aba shubiza, nechi. Murhagalaga kusoma okoku bunu bwabana badorho nabali bayonka, oyenere omwishingo? ¹⁷Abaleka, ahuluka embuga yechishagala kugera e Betaniya, alala eyo.¹⁸Esezi abere ali agenda omu njira, ayunva enzara, ¹⁹Abona omurhi eburhambi wenjira, agushimba, arhabonaga ku lehe olekere ebi babi byonyine. Agu bwira, orha chihira okaba kwa malehe kurhenga zene kuhika esiku zoshi, honaho omurhi gwava gwayuma.²⁰Entumwa zabere zibona ntyo, zasomera za derha, kurhe omurhi gwama yuma? ²¹Yesu ashubiza aba bwira, muyemere, mbabwirire, muka gwarha obwemere burha herhe ngangane, murha kola ebi byo murhi gonyine, ahubwe nko mwabwira n'ogu musozi, rhenga ochi kwebe omu nyanja, n'ako kwanaba. ²²Nankasi choshi mwahuna, oku bwemere mwaki habwa.²³Chiro abere ayusa kuja omu kanyamuzinda, abakulu babagingi nabashamuka babantu bamu shimba erhi aherhe ayigiriza, baderha, oku rhegeko lyande oherhe wajira ebila, nande okuhere aga marhegeko? ²⁴Yesu aba shubiza, ababwira, nani naba baza mwazi muguma. Muka nshubiza nani nana babwira oku rhegeko lyande nkola ebila.²⁵Obu dubisi bwa Yohana bwarhengaga ngahe? bwarhengaga empingu chango emwa mwene omuntu? babazikana bonyine oku bonyine baderha, rhuka derha, bwa rhengaga empingu, arhubwira oku murha muyemeraga? ²⁶Kandi rhuka derha, bwa rhengaga emwa mwene omuntu, rhu yubahire omu shimanano, bulala abantu boshi ayinji oku Yohana mulebi. ²⁷Bashubiza Yesu baderha baderha, rhurha menyere. Naye aba bwira, nani ntaba bwira oku rhegeko lyande ndi nakola ebi.²⁸Aliko kurhe mu bwene, muntu muguma aligwerhe bana babiri, ashimba omurhanzi, aderha, mwana wani, ene oje kola akasi omushwa lye mizabibu. ²⁹Ashubiza aderha, najayo Nahano, aliko arhajaga yo. ³⁰Ashimba owa kabiri, aderha naye ntyo, ntyo. Naye ashubiza aderha, ntajayo, buzinda ahungama ajayo.³¹Aha kagarhi kaba bana babiri, nde wakolere obulonza bweshe? Bamubwira, olala wakabiri. Yesu aba bwira, muyemere mbabwirire, abafurhisa ebarati nabumaguza, babarhanga kuja omu bwami bwa Nyamuzinda. ³²Bulala Yohana ayinjire emwenyu omu njira yobu shinganyanya nenyu murha muyemeraga, aliko abafurhisa ebarati nabumaguza, bamuyemera, nenyu chiro mwabere mubona, murha hungamaga enyuma zaho, chiro mpu mumuyemere.³³Muyunvirize olundi lwiganyo. Haliri muntu muguma nyina enju, naye ahinga eshwa lye mizabibu, alikerekesa olugurhu, achamo echi chokole chomukenzi, ayumbaka omunara, alangisa mwaba hinzi abalama. ³⁴Amango gamalehe gabere gayegera, arhuma abakozi bage emwa bahinzi, muyankirire amalehe gage.³⁵Balala bahinzi bafarha balala bakozi bage, baba shurha, oyula bamuyirha noyula bamushurha amabale. ³⁶Arhuma abandi bakozi banene kulusha balala barhanzi, babakolera kulala konoko. ³⁷Buzinda arhuma omwana wage, aderha, bakenga omwana wani.³⁸Aliko abahinzi babere babona oyo mwana, baganira bonyine oku bonyine, oyula yemurhegesi, lero rhumu yirhe, rhu rhole obu burhegesi bwage. ³⁹Bamufarha, bamukweba embuga lye shwa lye mizabibu, bamuyirha.⁴⁰Lero hano nahano weshwa lye mizabibu njo ayinja, kurhe ajira abahinzi? ⁴¹Ababwira, njo ayirha kubi abola babi, neshwa lye mizabibu njo aliha abandi bahinzi, njo bamu galulira amalehe gage oku kasanzi kage.⁴²Yesu aba bwira, murha galaga kusoma olwandiko, ebale aba yumbasi balahiraga, elyo lyabere bale likulu eburhambi, ogula mwazi gurhengere emwa Nahano, nago kili kisomerene omu masi gerhu?⁴³Enyanya zantyo mbabwirire, obwami bwa Nyamuzinda bwa kulwa emwenyu, nabo bwana habwa olundi lubaga lolwa burha amalehe gage. ⁴⁴Naye owunjo wachikuba kwelyo bale, njo avunika, naye eye lyo bale njo lya rhogera, njo lya mu vunyongola.⁴⁵Abakulu babagingi nabafarisayo, babere bayunva ogo mugani, bamenya okwali aderha enyanya zabo. ⁴⁶Nabo babere balonza oku mufarha, bayubaha omu shiganano, bulala olubaga lwali bwene okwali mulebi.

22¹Yesu ashubiza, aba bwira kandi ogundi mugani aderha, ²obwami bwe mpingu bushushanyizwe nomwami muguma wajiriraga omwana wage obuhya. ³Arhuma abakozi bage bahamagale aba hamagalwa oku buhya, nabo balahira kuyinja.⁴Ashubi rhuma abandi bantu aderha, mubwire balala bahamagalwa narheganyize obuhya bwani, enka zani ne mpene zoshi zabagirwe, nabyoshi bikola biyenere, muyinje omu buhya.⁵Aliko barha yemeraga bachigendera, muguma omushwa lyage, owundi omu burhimbuzi bwage. ⁶Nabala basigalaga, bafarha entumwa zage, babakolera amabi, bana bayirha. ⁷Ola mwami agaya lero, aheka abasirika bage bayirha bila binizi, ayosa nebishagala byabo.⁸Buzinda abwira abakozi bage, obuhya bwa yenere, aliko balala bahamagalwa barha shinganaga. ⁹Lero mugende omu njira n'omu mabarabara, naboshi mwaka bona, muba hamagale omu buhya. ¹⁰Abo bakozi barhenga baja omu barabara, bagusha nkasi yeshi ba bwene, ababi nabenja, obuhya bwa yunjulirana aba balama.¹¹Aliko oyo mwami abere aja omunju okwalole abageni bage, abona omo muntu muguma orha yambere omwambaro gobuhya. ¹²Amu bwira, mwira wani, kurhe wageraga muno orhana gwerhe omwambaro gobuhya? Naye afarhwa.¹³Mwami abwira abakozi bage, mumu shweke amaboko namagulu, mumu kwebe omu mwizimya embuga, eyo munda kwaba kulaka n'oku hekenya amenyo. ¹⁴Bulala abahamagerwe bali banene, aliko aba yemererwe bali bageke.¹⁵Ntyo aba farisayo bagenda, bajira e hano, kurhe bamurhega oku myazi. ¹⁶Barhuma abigirizwa babo haguma nama Herodi. Babwira Yesu, mwigiriza, rhumenyere oku woyo oli muntu womu shinganana, nenjira ya Nyamuzinda oli wayi yigiriza oku bushinganana, chiro orha yubaha n'obukulu bwa buli muntu, bulala orha lola eshusho lyabantu. ¹⁷Lero orhubwire, kurhe obwene? Bishinganene okuha Kayizari ebarati chango nanga?¹⁸Aliko Yesu arhegera obubi bwabo, aderha, chirhu mire mwa ngeza, mwewe ndyalya? ¹⁹Munyereke olufuranga lwe barati. Nabo bamulerhera olufuranga lwe dinari.²⁰Aba bwira, shusho lyande eli, kandi mandiko gande? ²¹Bamubwira, bya Kayizari. Yesu aba bwira, lero muhe Kayizari ebyage na Nyamuzinda ebya Nyamuzinda. ²²Babere bayunva ,basomerwa, bamuleka, bagenda.²³Olo lusiku aba sandukayo, nabala bantu baderha oku ntalusiku luzinda, bamushimba, bamubaza, baderha, ²⁴mwigiriza, Musa ali derhere, omuntu akafa, nkaba nta mwana, mwene wabo arhole ola mukazi wayorhaga, abonere mwene wabo oluburho.²⁵Lero emwerhu hali muntu muguma na bene babo mushanvu, owo burhanzi ashaba, afa, nabulala arha burhaga, alekera mwene wabo oyo mukazi wage. ²⁶Ntyo ntyo owa kabiri, owa kasharhu kugera oku wa mushanvu. ²⁷Enyuma zaboshi oyo mukazi naye afa. ²⁸Oku lusiku luzinda, njo aba mukande mubalala mushanvu? naboshi baliri haguma naye.²⁹Aliko Yesu ashubiza aba bwira, mwaherere, bulala murhenji amandiko murhenji n'obushobozi bwa Nyamuzinda. ³⁰Bulala omu lusiku luzinda barha shaba chango ku shabwa, ahubwe banaba nkaba malayika bempingu.³¹Kandi oku myazi yolusiku luzinda lwabantu, murha somaga omwazi gwa derhwaga na Nyamuzinda gu derhere, ³²Nyono Nyamuzinda wa Abrahamu, Nyamuzinda wa Isaka, Nyamuzinda wa Yakobo? Nyamuzinda orhaba Nyamuzinda wabafire, siwaba zene. ³³Nomushiganano gwabere guyunva ntyo, gwa somerwa enyanya ye nyigirizo zage.³⁴Aba farisayo babere bayunva okwashekere obunu bwaba sandukayo, bajira erhegeko haguma. ³⁵Muguma mubo munya marhegeko, amubaza amugeza. ³⁶Mwigiriza, omu kitabu chamarhegeko, lihe lili likulu?³⁷Amu bwira, osime nahamwenyu Nyamuzinda, n'omurhima gwawe goshi, n'omuka gwawe goshi, n'obwenge bwawe boshi. ³⁸Elila lye rhegeko likulu, kandi linali lyo burhanzi.³⁹Elya kabiri, lishushire nelila, nalyo lyeli, osime omu turanyi wawe nka woyo wenyine. ⁴⁰Aga marhegeko mabiri, goga yumangire amarhegeko naga balebi.⁴¹Abafarisayo babere bashiganana, Yesu aba baza, aderha, ⁴²Kurhe mubwene kwe yila myazi ya Kiristu? aba mwana wande? Bamu bwira, mwene Daudi.⁴³Yesu aba baza, kurhe bijire byaba Daudi omu muka oku hamagala Nahano, aderha, ⁴⁴Nahano abwira Nahano wani, yikala omu kuboko kwe kulyo, narholere abashombanyi bawe noku baheba eshishi omu magulu gawe?⁴⁵Lero Daudi aka hamagala Nahano, erhi kurhe bya bere, erhi ali mwana wage? ⁴⁶Chiro ntaye nomuguma wagalire kumushubiza omwazi, chiro nanta muntu yeshi yeshi washobwere kurhenga ago mango kumubaza ogundi mwazi kandi.

23¹agomango yesu aderha n'olubaga haguma n'entumwa zage. Ababwira : ² Abakarani n'abafarizeyi baikere okuntebe ya Musa. ³lero, choshi njo baba bwira, mubi farhe, muna bikole. Aliko oku lwiganyo lwe bijiro byabo, ntaku bikola, bulala abo baderha aliko barha kola.⁴bashana n'okuhensana emizigo okubirhugo byabandi bantu saliko bowe omudoke gwabo gurhaka bihumako ⁵byoshi bakola, eyibalonzeze abantu bababone konyine, intyo banayambala emyenda ya kaciro ibabonekana bwenene.⁶Basima amasala omusiku zikulu embere z'abantu n'okulonza entebe zembere omu bishagala. ⁷basima endamuso embere za bantu boshi n'okuhamagalwa, mukulu, mwigiriza.⁸saliko murhahamagalwaga bakulu erhi b'egiriza, bulala mwigiriza muguma yenyine rhugwerhe, s'abandi boshi rhwebaguma.⁹okwigulu orhabwiraga omuntu darha, bulala darha ali muguma yenyine, aba omupingu. ¹⁰ mumenye mwahamagalwa lungeri, kiristu yezu yenyine ye lungeri.¹¹owalonza obukulu akolere ababo ¹²owekizamule, yeyandagazwe, owekiyandagaze, yezamulwe.¹³buhanya okubakarani n'abafarizeyi b'endyalya! bulala mukingira abandi o'bwami bw'empingu nabo nenyu murhanagyayo, murhanaziga abandi bagenda. ¹⁴[buhanya bwenyu ndyalya z'abandisi n'abafarizeyi, bulala mwa malire mwalya enju za bashumbakazi n'okusalira amasala marhahwa: okw'ebyola injo mwacirwa olubanja buzira bonjo]. ¹⁵buhanya okubandisi n'abafarizeyi b'endyalya, bulala mulibirha okunyanja n'okubudaka omuntu wa cungulwa, enyuma mwanamugira mwana okukabulirwa kabiri kulusha omugihenamu.¹⁶buhanya bwenyu mw'ebirongozi by'empumi, mwemuderha, mpu okukigasha okukanyamuzinda kurhali kubi si owakigashire oku oro ya kanyamuzinda akishwekere . ¹⁷muli bahwinja n'ampumi, kiki kikulu eyi e oro eyi kanyamuzinda kayikesa?¹⁸nk'omuntu akakigasha oku bye bishasha, kirintakyo si aka kigasha oku byentulo eya kishwekere yenyine . ¹⁹muli mpumi, kiki kinene ntulo eyi kishasha kiyikesa?²⁰okigasha okubishasha by'akanyamuzinda eyana kigashire okubiriko byoshi ²¹okigasha oku kanyamuzinda yakigashire n'oku baliko boshi ²²n'okigasha oku by'empingu eyi akigashire oku byentebe ya lulema n'oyiikereko²³buhanya bwa mbandisi naba farisayo b'endyala bulala murhula entulo na kiguma ky'ekumi oku mirunda na byoshi bifire nyogonyo n'okuleka ebyakamaro omurhegeko, ebyo bimukulikira n'okuleka ebindi by'obwenge n'olukogo n'obwemere nabyo murhabilekaga. ²⁴baherekeza b'empumi, bakulikira ehigu n'okumira endogomi²⁵ buhanya bwenyu abandisi n'abafarizeyi b'endyalya bulala muyinji kushuka embuga z'egopo n'embehe n'omukagarhi hali mw'ezinga lyoshi. ²⁶bafarizayo b'empumi, kwiza ekagarhi k'egopo n'omugopo hoshi hakwire.²⁷buli buhanya bwenyu mwe bandisi n'abafarizeyi b'endyalya bulala mushushire n'eshinda z'omweru zishigirwe bwinja ebunga s'omukagarhi magufa gonene g'emifu n'ebibolere byoshi. ²⁸mwenyine mushushire bwinja okubantu s'omukagarhi kenyu bulyalya n'obubi boshi²⁹buhanya bwenyu, bandisi n'abafarizeyi bulala muyumbakiire eshinda z'abalebi n'okuzishiga amabara ³⁰n'okuderha, nkarhwaliriho, omugihe kya badarha rhurhakasheshere eshagama y'abalebi ³¹intyo kumuna kilenganya okumuli bana babayirhaga abalebi³²mubishe olugero lwa bayisho bamira. ³³njoka nabana b'empiri, gurhe injo mwafuma empanya zokihenamu?³⁴ kyekirhumire, mulolereze, nabarhumire abalebi n'abanya bwenge n'abandisi mwana bayirha bagumabaguma n'okubashurha omu bishagala n'okubalibuza hoshihoshi ³⁵intyo, eshagama yabo ebagende oko kurhenge Adamu kugerera Abeli muntu mushinganyanya kiro n'eshagama ya zakariya mwene barakiya mwa yirhaga omubashinganyanya bak'anyamuzinda. ³⁶muyemere nbabwirire ebi byoshi bya bagenda ko kolu luburho lwenyu.³⁷Ego yerusalemu, yerussalemu weyirha abalebi n'entumwa kanga na malonza ?kubagusha haguma nka ngoko ya gusha gusha abana bayo eyimurhana yemera ? ³⁸ Mulolage, enju yenu mwama isiga mbula menji ³⁹bulala mba bwirire, murhakaki yibona, kugera ahanjo mwaderha agishwe oyinjire okuzina lya lulema.

24¹Yesu agenda, arhenga omu kanyamuzinda, abigirizwa bage bamushimba omu kumuyereka obu mbake bwaka nyamuzinda. ²Yewe abashuza ab bwira, murhaza kubona ebi byoshi? muyemere, mba bwirire, nta bale lye yorhe enyanya welindi lirhaka shandwa³Abere aba ayikere oku musozi gwe mizeyituni, abigirizwa bage bamushimba juba juba, baderha, orhubwire, eyi myazi yaba mangochi? kandi eki menyeso choku galuka kwawe ngahe kuli? nakichi kya rhuyereka obuzinda bwe gulu? ⁴Yesu ashuza, aba bwira, mulole, omuntu arhaba rhebekaga. ⁵Bulala banene njo bayinja oku zino lyani, bana derha, nyono nye Kiristu, nabo barhebeka banene.⁶Nenyu njo mwayunva emyazi yentambala nenderho zinene zentambala, mulole, murha yubahaga, bulala ebyola birha kaleka kubaho, aliko burhaza kuba buzinda. ⁷Bulala olubaga njo lwahuluka, lwana lwisa olwindi lubaga, obwami njo bwalwa n'obwindi bwami, njo haba nenzara, n'omusisi gwe chihugo ahala nahalira. ⁸Ebila byoshi gomurhangiro gwamalumwa.⁹Ago mango njo baba lenganya mwewe yimubona ama libuko, nabo njo baba yirha, nenyu njo mwanaba bantu bokuhekwa n'olubaga loshi enyanya ye zino lyani. ¹⁰Ahola habanene njo basirhala, nabo bana rhangira oku lenganyana n'oku gayana. ¹¹Nabalebi banene bobu beshi njo babaho, n'okurhebeka banene.¹²Bulala enyanya zamabi oku luga, obuzigire bwaba nene njo bwa geha. ¹³Aliko olala walembera kugera oku buzinda, oyola yinjo wachunguka. ¹⁴Kandi omwazi gwinja gobwami njo gwa yigirizwa omu gulu lyoshi, okuba buhamiriza oku lubaga loshi, ahola hobuzinda njo bwaba erhi bwama yinja.¹⁵Ahola njo muka bona obubi, bula bwa derhagwa n'omulebi Danieli, oku bwa yumangire ahantu hachesibwa (owasoma ana menye), ¹⁶Ago mango ababa bali omu buyahudi, bana libirhira oku musozi, ¹⁷Noli omu chanya, arha chigaluka kuja kurhola ebili omunju yage, ¹⁸chiro oli omushwa arha galukaga enyuma kurhola emyambaro yage.¹⁹Buhanya bwabali makule nabaherhe bayonkesa mwezola siku; ²⁰Muhune, li oku libirha kwenyu njo kurhabaga amango gemboho, chiro amango ge sabato. ²¹Bulala ago mango njogaba mango gobuhanya bunene, bulala burha shwiraga kubaho, kurhenga omurhondero gwe gulu kugera zene, chiro kurhana kachibaho kandi. ²²Nankezola siku zirha yufihaga, harhaka chungukire omuntu yeshi yeshi, aliko enyanya zabishogwa zayufihize ezola siku.²³Agola mango, omuntu aka babwira, lola, Kiristu alihano, chango ali elira munda, murha yemeraga. ²⁴Bulala njo harhengera ba Kiristu bobu beshi, nabalebi bobu beshi, nabo nji bajira ebisomerene bizibu zibu n'oku somerwa, bagale kuheza bikashobolikana abishogwa. ²⁵Lola, namalire kubahanula embere.²⁶lero baka babwira, ali omwirungu, murha rhengaga, ali omunju, murha yemeraga. ²⁷Nkoku obumoleke burhenga ebushoshokero bwe zuba bwana bonekana egolo, ntyo na ntyo kunjo kwaba oku yinja kwa mwene omuntu. ²⁸Bulala hoshi hali omufu, hebihungwe bishimanana²⁹Aliko oku liguma obuzinda bwa malibuko, ezuba njo lyaba mwizima, n'omwezi njo gurha hana obu moleke gwabo, nenyenyezi njo zarhoga kurhenga omuchanya, nemisi yempingu njo ya dirhimana.³⁰Ntyo kunjo byabonekana ekisomezo cha mwene omuntu empingu, ntyo olubaga loshi lwe gulu njo lwa laka nabo njo babona mwene omuntu eya herhe ayinja enyanya omu bichu bye mpingu haguma nemisi nobumoleke bunene. ³¹Naye njo arhuma bamalayika bage haguma n'omulenge gunene nempanda, nabo njo bagusha abishogwa bage kurhenga omu bigabi bine, kurhenga oku buzinda bwe mpingu kugera kobula bwindi.³²Lero oku murhi, muyige ogula mugani, erhabi erhi lyakayusi shoga n'okumera ebi babi, mwana rhegera oku akasanzi koku shalula kahikire, ³³Nenyu kugenderera, eyi mwaka bona ebyo byoshi, mwana rhegera oku ali hofi, oku lunvi³⁴Muyemere, mba bwirire, olu luburho lurha gera kuhika ebyo byoshi birha yenere. ³⁵Empingu negulu bya gera, aliko omwazi gwani gurha kagera busha.³⁶Aliko eyo ngani yolola lusiku, nakasanzi ntaye oka yinji, chiro naba malayika bali empingu, chiro nomwana, saliko darha yewe yenyine.³⁷Bulala nkoku byaliri oku siku za Nuhu, ntyo kunjo byaba okusiku zokuyinja kwa mwene omuntu. ³⁸Bulala nkoku bya liri amango ge garika, abantu balemaga balya, n'okunywa, bali bashaba n'okushabwa, kugera olusiku Nuhu ajire omu Safina. ³⁹Barha rhegeraga, enyanja ya yunjula, yarhola boshi, ntyo kunjo kwaba oku yinja kwa mwene omuntu.⁴⁰Ago mango, bantu babiri njo baba bali omu lubanda, muguma ana hekwa owundi ana lekwa. ⁴¹Bakazi njo baba bali bashakula, muguma ana hekwa, owundi ana lekwa. ⁴²Mutarame lero, bulala murha menyere olusiku njo ayinja nahamwenyu wenyu.⁴³Aliko murhegere ogula mwazi, nka nyina enju amenyaga amango echishambo chayinja, aka taramire, arha kalekere enju yage yachingulwa. ⁴⁴Enyanya zokola nenyu muchi rheganye, bulala oku kasanzi murha menyere mwene omuntu ayinja⁴⁵Inde lero olala mukozi mushinganyanya ogwerhe obwenge, olala nahamwabo ahebaga enyanya wenju yage, ahe abantu bage ebilyo oku kasanzi? ⁴⁶Ragi lyola mukozi, olala nahamwabo njo ayinja ana shimana ajirire ntyo. ⁴⁷Muyemere, mba bwirire, njo amuheba enyanya zebintu byage byoshi.⁴⁸Aliko olala mukozi mubi aderha omu murhima gwage, nahamwerhu alegamire, ⁴⁹arhondera oku shurha abira banahamwabo, arhondera okulya n'okunywa haguma nabalalu, ⁵⁰nahamwabo woyola mukozi njo ayinja oku lusiku arha menyere, nekisanzi arha menyere, ⁵¹njo amuchamo bichira bibiri, n'oku mugusha haguma nabala balyalya, hahola hanjo haba amalira n'oku hekenya amenyo.

25¹Nantyo obwami bwe mpingu bushushanyizwe nabanyere ekumi,barholaga amatara gabo barhenga kuja linga omuhya mulume. ²Barhano baliri bahwinja nabarhano bali banya bwenge. ³Bala baba hwinja barhola amatara gabo, baleka ebitoroli, byoku jamo. ⁴Aliko balala banya bwenge, barhola ebitoroli, baheba omu matara gabo.⁵Kugera emango muhya mulume abere alegama, boshi bajero balyama. ⁶Habere hahika aha garhi garhi kobudufu, haba olwamo lunene, mulole, muhya mulume ayinjire, muje kumulinga.⁷Oku liguma, bazuka barheganya amatara gabo. ⁸Bila bihwinja byabwira abanya bwenge, murhuhe oku bitoroli bigeke, bulala amatara gerhu gazimire. ⁹Aliko balala banya bwenge bashubiza bo, baba bwira, arhali ntyo, birhaka rhushobola rhwewe nenyu, murhole enjira muje emwa barhimbuzi muchi gulire.¹⁰Nabola babere bagenda kugula, muhya mulume ayinja. Nabalala bali bachi rheganyize baja omu buhya na nahamwabo, honaho olunvi lwa chingwa. ¹¹Lero bayinja balala bandi banyere, baderha, nahano, nahano, orhu chingulire. ¹²aliko abashubiza aderha, muyemere, mba bwirire ntaba yinji mwewe. ¹³Lero mutarame bulala murhenji olusiku chiro akasanzi.¹⁴Bulala guli mugani gomuntu njo wabalama, ahamagala abakozi bage, abika ebirugu emwabo. ¹⁵Aha muguma talanta erhano, nowundi talanta ebiri, nowundi talanta nguma. Buli muguma oku bushobozi bwage, abalama. ¹⁶Lero olala wohabwaga talanta erhano, agenda, aja jira oburhimbuzi nazo, abona enyungu ya talanta zindi erhano.¹⁷Kugenderera noyo wakabiri, naye abona zindi talanta ebiri ze nyungu. ¹⁸Aliko oyola wahabwaga nguma, achokola omu budaka, abisha mo olo lufaranga lwa nahamwabo.¹⁹Enyuma wa siku zinene ayinja nahamwabo, ajira oluganjo haguma nabo. ²⁰Hayinja olala wahabwaga talanta erhano, alerha talanta zindi erhano, aderha, nahamwerhu, wali mpere talanta erhano, lola, zindi talanta erhano ezila nayungukire. ²¹Nahamwabo amu bwira, bwinja, mukozi mwinja nowo bwemere, waliri mushinganana oku bikege, naja nakuheba oku binene , jo omubusime haguma na nahamwenyu.²²hayinja olala wahabwaga talanta ebiri, aderha, nahano, wampere tanlanta ebiri; lola, na bwene zindi ebiri zenyungu. ²³nahamwabo amubwira, kwinja, olimukozi mwinja wobwemere; olimwemezi okubigeke, nakuhira enyanya wabinene; jomubusime haguma na nahamwenyu.²⁴hayinja olala wahabwaga talanta inguma aderha, nahano, nayibukire, okuwoyo olimuntu mudarhi, oshalula ohorha hinganga, ogusha nebyorhalishandeze. ²⁵lero nayubaha, nagenda najakubisha olola lufuranka lwawe omubudaka, lola, okuli lwawe.²⁶nahamwabo amushubiza, amubwira, woyo olimukozi mubi womolokazi, wamenya kushalula ahantahingire, ingusha ahantalishandeze; ²⁷lero byalikuhunire olu lufuranka lwani oluhebe emunda ziyungu kira; hano nyinja nanabugana enyungu yalo.²⁸lero, mumunyage eyola ntalanta, muluyongeze olala ogwerhe intalanta ekumi ²⁹bulala ngasi muntu ogwerhe ekintu yiwahabwa, n'okuyongererwa binene, aliko olala orhagwe ekintu, nakilala agwerhe bamunyage cho. ³⁰nolala mukozi orhashinganene, mumukabule embuga omumwizimya embuga. bulala honjihaba okulaka n'okuhekenya amenyo.³¹hana ayinja mwene omuntu omubulangashane bwage, na bamalaika bachesibwa boshi haguma naye, ahola hanjayikala okukichumbi chobulangashane bwage. ³²nolubaga loshi njilwachigusha haguma naye; naye njanabalondola nkakula omungeri alondola entama ne mpene.³³enjo aheba entama omukuboko kokulyo, empene anazihiba omukuboko kokulembe.³⁴ buzinda omwami yebwire balala bali omukuboko kwekulyo, muyinje, mwemwagishirwe na darha muje omubwami bwage mwabikirwe kurhenga egulu lilemwa. ³⁵bulala naligwerhe enzara mwampa akalyo; naligwerhe enyorha mwanywesa; naliri muhisi mwanyegereza; ³⁶ntacho naliyambere, mwanyambisa, naliri mulwala, mwayinja ndola; naliboherwe, mwayinja kundola.³⁷intyo abanyabushinganana bamushubiza, nahano, mangochi nakubonaga olizara nakuha ebyokulya, chango waligwerhe enyorha nakunywesa? ³⁸nkandi ngahe nakubonaga eyolimuhisi nakuyegereza, chango ngahe nabonaga eyintacho oyambere nakuyambisa? ³⁹nkandi ngahe nakubwene eyoli mulwala chango bakushwekere nayinja kukulola? ⁴⁰omwami njabashuza, anababwira, muyemere, imbabwirire, onkuntu mwakolere muguma mubalala bene berhu badorho, nyono yimwabikoleraga.⁴¹buzinda anababwira balala bali omukoboko kwage kokulembe, murhenge emwani, mulibivume, mugende omumuliro gwesiku nezindi, lyangombe alibabikirego haguma nabamalaika bage. ⁴²bulala naliri inzara, murhampaga akalyo, naligwerhe enyorha; murhampaga ekinanywa. ⁴³naliri muhisi, murhanyegerezaga; ntacho naliyambere, mwalahira kunyambisa; naliri mulwala, naliboherwe, murhayinjaga kundola.⁴⁴abola nabo njibashuza, banaderha, nahano, ngaherwakubwene woyo eyoli inzara, chango eyogwerhe enyorha, chango olimuhisi, chango ntacho oyambere, chango eyolwalirwe, chango eyoli omumugozi, rwafunda kukurhabala? ⁴⁵naye abashubiza, anaderha, muyemere, imbabwirire, onkuntu mwakolere muguma mubalala badorho mwali mulinabo, nyono yimwabikoleraga. ⁴⁶nabola njibagenda kuja omubuhane bwemyaka yoshi;aliko abashinganyanya jibaja omubwinja bwesiku zoshi.

26¹Hagera amango eli Yesu amalaga kuderha eyo myazi yoshi, abwira abigirizwa bage, ²Mumenyere oku enyuma wa siku biri, yaba pasaka, n'a mwene omuntu alenganywa ana bambwe.³Ago mango abakulu baba gingi, nabashamuka babantu, bachigusha omu lugurhu lomu gingi mukulu, ezino lyage ye Kayafa. ⁴Bajira ehano haguma oku bafarhe Yesu oku bubi n'oku muyirha. ⁵Aliko baderha, lurhaba amango golusiku lukulu, njo haka rhenga entambala aha garhi garhi ka bantu⁶Na Yesu abere ali e Betaniya omuntu ya Simoni webi benzi, ⁷omukazi ogwerhe esupa lya mavurha lye furanga zinene, amu yegera ama sheshera omwirhe lyage ey ayikere aherhe alya. ⁸Abigirizwa bage babere babona, bagaya, baderha, chihombo chingana kurhe echi? ⁹Bulala agala mavurha, gaka guzizwe oku furanga zinene banaziha abakene.¹⁰Aliko Yesu aba rhegera, aba bwira, oku mwama gayisa oyula mukazi? bulala kali kasi kenja anjirire nyono. ¹¹Bulala esiku zoshi muba haguma nabakene, saliko nyono murhaba haguma nani esiku zoshi.¹²Bulala oku gasheshera oku magulu gani, ajirire bwinja omu kuhambwa kwani. ¹³Muyemere, mba bwirire, nkasi hoshi heyigirizwe ogu mwazi omu gulu lyoshi, ekila akolere kye derhwe omu ku muyibuka.¹⁴Ago mango muguma womu bala ekumi nababiri, oyirikirwe Yuda Isikariyote, ashimba abakulu baba gingi. ¹⁵Aderha, chichi mwa mpa, nyono mulenganye emwenyu? bamu lengera milengo makumi asharhu bye furanga. ¹⁶kurhenga ago mango alema alonza akasanzi koku mulenganya.¹⁷OLusiku lurhanzi lwe migati erhali mubufumu, entumwa za shimba Yesu, za mubwira, ngahe walonza rhuku rheganyize aha lira pasaka? ¹⁸Aderha, mugende omu kishagala cho muntu muguma, mumu bwire, mwigiriza aderhere, akasanzi kani kali hofi, emwawe yina lira pasaka nentumwa zani. ¹⁹Entumwa zakola nkoku Yesu aba bwiraga, barheganya pasaka.²⁰Lyabere golo, ayikala alya ebilyo haguma nabalala ekumi naba biri. ²¹Nabo babere bali balya, aderha, muyemere, mbabwirire, muguma wenyu andeganya. ²²Bagaya bwenene, barhondera oku baza muguma oku wundi, ka nyono Nahano?²³Ashubiza aderha, yewe oli aheba okuboko kwage haguma nani omu mbehe, yoyo yiwa ndenganya. ²⁴Mwene omuntu akoli genda lwage, nkoku byali biyandikirwe, aliko buhanya bowa lenganya mwene omuntu. Lyakabere ragi, oyo muntu nka rha burhwaga. ²⁵Yuda, ola wamulenganya, ashubiza, aderha, nyono Nahano? amubwira, woyo wabi derhere.²⁶Nabo babere baherhe balya, Yesu arhola omugati, agu gisha, aguchamo, aha entumwa zage, aderha, murhole mulye, ogula gomubiri gwani.²⁷Arhola engumbu, agisha, ahabo, aderha, munyweko mweshi. ²⁸Bulala eyila eli shagama yani yekilagane kihyakihya, yasheshakala enyanya za banene benyu omu kukulirwa ebyaha. ²⁹Aliko mba bwirire, ntaka chinywa kandi bundi oku luburho logu muzabibu, kugera olusiku nashiba nywa buhyahya nenyu omu bwami bwa darha.³⁰Nabo babere bamala kuyimpa, bahuluka embuga, baja oku musozi gwe mizeyituni. ³¹Ntyo Yesu aba bwira, mweshi mwagayiswa enyanya zani omu budufu bwa zene, bulala biyandikirwe, nashurha lungere, nentama zechigusho zaja eyi neyi. ³²Aliko enyuma zoku fuka kwani naba rhanga e Galilaya.³³Petro ashubiza, amu bwira, chiro boshi bagayiswa enyanya zawe, nyono ntagaya haba nehityu. ³⁴Yesu amu bwira, oyemere, nkubwirire woyo, obudufu bwa zene embere oluhazi lubike, wandahira kasharhu. ³⁵Petro amu bwira, chiro bya nshinganana okufa nawe, ntakulahira. Nentumwa zoshi zaderha ntyo ntyo.³⁶Buzinda Yesu agenda haguma nabo kugera ahantu hayirikirwe Gethsemane abwira entumwa zage, muyikale ahala, naja elira kuhuna. ³⁷Arhola Petro na bala bana babiri ba Zabadayo, arhondera oku gaya n'okulibuka. ³⁸Aba bwira, omurhima gwani gu gwerhe omu gayo gunene lugero lokufa, muyikale aha, mutarame haguma nani.³⁹Agenderera embere hityu, achikuba afukama, ahuna, aderha, darha, bika shobokana, eyila ngumbu engere eburhambi, aliko arhali oku nyono ndonzeze, si oku woyo olonzeze. ⁴⁰Ashimba zila ntumwa, ashimana za lyamire, abwira Petro, kurhe orhagalire ku tarama nani chiro sanguma? ⁴¹Mutarame, muhune, mumenye mwakaja omu bigeregezo, omurhima gukomere, aliko omubiri guyolokere.⁴²Ashubi genda obwa kabiri, ahuna, aderha, darha, nkaba byaka shoboka, eyila ngumbu engere eburhambi menye nakayinywa, obulonza bwawe bujirike. ⁴³Ashubi yinja abugana balyamire, bulala amasu gabo gali galemerere. ⁴⁴Ashubi baleka, agenda, ahuna obwa kasharhu, aderha eyo myazi yeneyo.⁴⁵Oku buzinda ashimba entumwa zage, ababwira, mujage mwa lyama, muhumuke, mulole akasanzi kamagera ho, mwene omuntu ahebwa omu maboko gabanya byaha. ⁴⁶murhenge, muje, omu mizeyituni, mulole olala woku ndenganya ama yegera.⁴⁷Abere aba aherhe aderha, olole Yuda muguma wabalala ekumi naba biri ayinja, nechigusho chinene chaba herhe emipanga namahiri, barhenga emwa bakulu baba gingi nabashamuka babantu. ⁴⁸Nolala woku mulenganya ali abahere eki menyeso aderha, eyi naka hobera, erhi yoyo mwana mufarha.⁴⁹Honaho ashimba Yesu aderha, ndamusize, Nahano, amu nunugusa. ⁵⁰Yesu amu bwira, mwira wani, ojire ebi washimbaga. Bagenda, bafarha Yesu.⁵¹Na muguma wabaliri na Yesu, arhola omupanga omu fune zage, ashurha omuntu womukohani mukulu, amucha okwirhiri. ⁵²Nantyo Yesu amu bwira, galula omupanga gwawe aha gwa rhengaga bulala boshi bayirha oku mupanga, njo bafa oku mupanga. ⁵³Chango omenyere oku nyono ntaka gala kuhema darha naye ana nderhera hano echigusho chaba malayika ekumi naba biri? ⁵⁴Amandiko gana yenera kurhe oku ntyo ku byali bikwanene bibe?⁵⁵Kwako kasanzi Yesu abwira omushimanano, kurhe muyinjire kunfarha nka munazi, muherhe emipanga namahiri mpu yi munfarha? nkasi lusiku nayikere omu kanyamuzinda naba yigiriza, murhana nfarhaga. ⁵⁶Si ebila byoshi byabere, lya mandiko gabalebi gayenera. Ntyo entumwa zoshi zamuleka zalibirha.⁵⁷Nabala bafarhaga Yesu bamuheka emwa Kayafa, mugingi mukulu, emunda bali bachi gushire, abakarani naba shamuka. ⁵⁸Na Petro ali kulikire eyanali hale omu lugurhu lomugingi mukulu, ajomola ayikala haguma nabakozi, mpuya bona obuzinda.⁵⁹Abakulu babagingi n'omushiganano goshi balonza obu hamiriza bobu beshi enyanya za Yesu yibagala muyirha. ⁶⁰Barha shobolaga chiro akaba babonekene abahamiriza bobu beshi banene. ⁶¹Enyuma zaho, babiri bayinja, baderha, oyula ali derhere, nakagala kushanda akanyamuzinda n'oku kayumbaka mu siku esharhu.⁶²Omu gingi mukulu ayumanga amubaza, ku ntacho washubize? abala baku hamirize kichi? ⁶³Aliko Yesu asira. Omu gingi mukulu amu bwira, nkula hirire embere za Nyamuzinda oliho, orhubwire akonva we Kiristu mugala wa Nyamuzinda. ⁶⁴Yesu amu bwira, woyo wakuderhere, aliko mbabwirire kurhenga zene, mwabona mwene omuntu, ayikere ekuboko kwe misi, ayinja omu chalege chempingu.⁶⁵Omugingi mukulu ahogola emyambaro yage aderha, amagaya guza, bichi muchilonzeze byobu hamiriza? Mulole, lero mwayunvirhe oku gaya guza kwage. ⁶⁶Kurhe mu bwene mwewe? bashubiza, baderha, bimu shinganene oku yirhwa.⁶⁷Bamuchira kwama chanira omu masu, bamushurha enkoni, abndi ebifundo, ⁶⁸baderha, woyo Kiristu, orhulebere nde oku shurhire?⁶⁹Petro aliyikere embuga yolugurhu, mukazi muguma amushimba aderha, nawe waliri haguma noyu Yesu we Galilaya. ⁷⁰Aliko alahira embere zaboshi, aderha, ntamenyere bichi oherhe wa derha.⁷¹Ahuluka embuga, chiro agerere eburhambi, owundi mukazi amubona, abwira abantu baliri eyo munda, oyu naye aliri haguma noyu Yesu we Nazareti. ⁷²Alahira kandi oku ndahiro, ntenji oyu muntu.⁷³Enyuma wakasanzi kageke, balala bali bali ahola, bamushimba, babwira Petro, bushinganana nawe oli muguma wabo, bulala nolu derho lwawe luku hanire. ⁷⁴Arhondera oku vuma n'okulahira omu kuderha, ntenji oyu muntu, honaho oluhazi lwa bika. ⁷⁵Petro ayibuka gula mwazi Yesu amu bwiraga, embere oluhazi lubike, wandahira kasharhu. Aja embuga arhondera okulaka n'oku boroga.

27¹Lyabere lyaba sezi, abakulu babagingi, naba bashamuka bajira ehano enyanya za Yesu, yibagala kumu yirha. ²Bamushweka, bamurhola, bamuheka emwa Pilato mwimangizi wechihugo.³Buzinda Yuda olala wamulenganyaga, abere abona oku bama mala oku muchira olubanja achiganya, agalulira abakulu babagingi nabashamuka bila bichira makumi asharhu byefuranga, aderha, najirire echaha oku lenganya eshagama erha gwerhe bubi. ⁴Baderha, lero, bichi birhu chibwirire? bikulolere woyo wenyine. ⁵Ebyo bichira byefuranga abi kweba omu kanyamuzinda, agenda aja kuchiniga.⁶Abakulu babagingi barhola ezola furanga, baderha, kurhakaba kwinja rhuka zibika omu chigapo che ntulo, bulala za hwanene eshagama. ⁷Bajira ehano, bazikolesa omu kugula eshwa, lyokuhamba mwaba fire babahisi. ⁸Ahola hayirikwa hantu heshagama kurhenga ago mango kugera zene.⁹Honaho gwa yenera gulala mwazi gwalebwaga n'omulebi Yeremiya, aderha, barhola furanga makumi asharhu, ngulo yowoli woheberwe kwe ngulo, yolala abanya Israeli bali bahebere kwe ngulo. ¹⁰Bazi kolesa omu kugula eshwa lyomu bumbi, nkakula Nahano aba rhegekaga.¹¹Yesu abere ayumanga embere z'omwimangizi we kihugo, oyo mukulu amubaza, aderha, woyo we mwami wabayahudi? Yesu amu bwira, wokuderhere. ¹²Aliko abere asidagwa nabakulu babagingi naba bashamuka, arha shuzaga bo omwazi. ¹³Honaho Pilato amu bwira, orha yunvirhe bintu bingana kurhe baherhe baku buranya? ¹⁴Ntamwazi n'omuguma amu shubize, oyo mukulu asomerwa bwenene.¹⁵Nantyo amango golusiku lukulu, omukulu we chihugo, aligwerhe omugenzo goku shwekulira olubaga mushweka muguma balonzeze. ¹⁶Lero haliri bashweka banene mwezola siku, muguma aliri mubo ohamagalwa Baraba.¹⁷Lero babere babuganana, Pilato aba bwira, nde mulonzeze mba shwekulirage? Baraba, chango Yesu ohamagalwa Kiristu? ¹⁸Bulala ali menyere oku bamuhanire omu kumuyagalirwa. ¹⁹Abere ayikere oku chirhi cholubanja, mukage amu lerhera obu hamiriza n'oku mubwira, omenye waka gwarha echibazo noyula mushinganyanya. Bulala nali buzizwe bwenene omu bilorho olusiku lwa zene enyanya zoyu muntu.²⁰Nabakulu babagingi naba ba shamuka, bayunvisa olubaga oku baheme Baraba n'oku yirha Yesu. ²¹Omwimangizi wekihugo ashubiza, aba bwira, mwalonza mba shwekulire nde mwabala babiri? baderha Baraba. ²²Pilato aba bwira, lero kurhe njirage Yesu oyirikwa Kiristu, baderha boshi, abambwe.²³Aderha, okubichi, bubi buchi akolere? Aliko bagenderera oku kweba emilenge, baderha, abambwe. ²⁴Pilato abere abona ku ntacho aderhere cha yunvikene, harhali ntambala yonene yena genderere, arhola amenji, akalaba amaboko gage embere zomushimanano, aderha, eshagama yoyula muntu erha ngendaga ko, bulala oyula muntu ali mushinganyanya, eba gendeko mwewe mwenyine.²⁵Abantu boshi bashubiza baderha, eshagama yage ebe enyanya zerhu nenyanya nabana berhu. ²⁶Honaho aba shwekulira Baraba, nenyuma zokushurha Yesu ebiboko, amuhana bamu bambe.²⁷Honaho omusirika womwimangizi wechihugo aheka Yesu omunju yokuchirwa olubanja e Praitoriyo, bakigusha abasirika banene enyanya zecho. ²⁸Bamuhogola emyambaro, bamuyambisa omwambaro gudukwire gokuyirhwa. ²⁹Baluka engofera yemishaki, bayiheba omurhwe lyage, n'omulonge omukuboko kwage kwe kulyo, bafukama embere zage, bamu gayaguza, baderha, rhwalamwise mukulu wabayahudi.³⁰Buzinda bamuchirako, barhola gula mulonge, bamu shurha shurha omu rhwe. ³¹Babere bamala kumu gayaguza bamuhogola gula mwambaro, bamuyambisa emyambaro yage, bamuheka emunda baja kumu bamba.³²Babere bakola bagenda, babona muntu muguma womu Kereni, ezino lyage ye Simoni, bamu seza aheke omusalaba gwage. ³³Babere bagera aha yirikwa e Goligotha, kokuderha efasi yokuchirwa amarhwe. ³⁴Bamu nywesa e divayi e changirwe m'obululu. Aliko yewe abere ayinywako, arha chisimaga oku yinywa.³⁵Babere bamala kumu manika, bagabana emyambaro yage, bayikolera obu findo, yomwazi gwa derhwagwa n'omulebi guyenera. Bagabana emyambaro yani bonyine oku bonyine nemyambaro yani bayi jirira obufindo. ³⁶Bayikala bamulangira aho. ³⁷Bayandika enyanya zerhwe lyage emburanyi ziderhere ntya, OYU YE KIRISTU, MWAMI WA BAYAHUDI.³⁸Ako kasanzi bishambo bibiri bya bambwa haguma naye, muguma ekulyo owundi ekulembe. ³⁹Nabaliri bagera ewa njira balema bamu duka, n'oku shaganya amarhwe gabo, n'okuderha, ⁴⁰woyo weshande akanyamuzinda, n'oku kayumbaka omu siku sharhu, chungula akalamu kawe akaba wemwene Nyamuzinda, chikule oku musalaba.⁴¹Kugenderera bala bakulu babagingi bamu gayaguza haguma na bakarani naba shamuka babantu, baderha, achungwire abandi, arhaka chichungula yenyine. ⁴²Yewe ali mwami we Israeli, ayandagale arhenge oku musalaba, nerhu rhwa muyemera.⁴³Ali nihire Nyamuzinda, amu chungule lero akaba amulonza. Bulala ali derhere, nyono ndi mwana wa Nyamuzinda. ⁴⁴Chiro na bila bishambo bibambirwe haguma naye byarhondera oku mushinyagulira.⁴⁵Lero kurhenga sandarhu kuhika samwenda haba omwizimya omu chihugo choshi. ⁴⁶Nasamwenda, Yesu azamula omulenge oku misi minene aderha, Eli, Eli, lama sabachtani? kokuderha, Nyamuzinda wani, Nyamuzinda wani, charhumire wandeka? ⁴⁷Nabaliri ahola babere bayunva baderha, ama hamagala Eliya.⁴⁸Honaho muguma mubo agenda juba, arhola endulo avanga mobundi bufumu boku yiha, aheba oku mulonge amuzamulira go amu nywesa. ⁴⁹Bala bandi baderha, muleke rhulole akaba Eliya ayinja kumuchungula. ⁵⁰Yesu ashuba kuzamula omulenge oku misi afa.⁵¹Nahola, omwenda gomu kanyamuzinda gwa sharhuka mo bisharhe bibiri kurhenga enyanya kuhika eshishi, echihugo cha gera mo musisi, amabale gabereka. ⁵²Ama shinda gachinguka, hazamuka emibiri minene yaba gishwa yeli lyamire. ⁵³Nabo erhi bayusi rhenga omu mashinda gabo, enyuma lyoku fuka kwage, baja omu kihugo kigishwa, babonekana emwa bantu banene.⁵⁴Lero ola musirika nabala baliri haguma naye balanga Yesu, babere babona ogo musisi gwe chihugo nebya jirikirwe byoshi, bayubaha bwenene, baderha, bushinganyanya oyu aliri mwene Nyamuzinda. ⁵⁵Haliri bakazi banene bali balolera hale, abola bobali bakulikire Yesu kurhenga e Galilaya, bali bamukolera. ⁵⁶Omu kagarhi kabo mwaliri Mariya Magadaleina na Mariya nyina wa Yakobo na Yusufu na nyina wabala bana ba Zabadayo.⁵⁷Lyabere lyaba golo, muntu muguma womu gale womu Arimataya, oyirikirwe Yusufu, naye aliri mwigiriza wa Yesu. ⁵⁸Oyo muntu ashimba Pilato amuhuna omu biri gwa Yesu. Pilato arhegeka oku bamuhego.⁵⁹Yusufu arhola ogo mubiri, agu zinga zingira omu myenda echere bwenene. ⁶⁰Aguheba omu shinda yage mpyahya, ali ayi humbire omubale, ahindagaziza hebale lizibu zibu oku lunvi lwe shinda. ⁶¹Nahola haliri Mariya Magdalena na Mariya olala wakabiri, bayikere bayerekeze ewa shinda.⁶²Chiro olusiku lwa kabiri, luli enyuma wama rheganyo, abakulu baba gingi, naba farisayo bachigusha emwa Pilato. ⁶³Baderha, nahano, rhwa yibukire okwela ndyalya yeliderhere omango yeli kizene, mpu enyuma za siku esharhu njo nafuka. ⁶⁴Lero orhegeke oku eshinda elangwe bwinja kugera oku lusiku lwa kasharhu, entumwa zage njo zaka yinja zika muzimba, n'okubwira abantu, afukire omu bafu, nobu beshi buzinda bwanaba bunene kulusha obo burhanzi.⁶⁵Pilato aba bwira, mugwerhe abasirika, muje langa eyo shinda okuntu mwaka shobola. ⁶⁶Bagenda, balanga eshinda bwinja, baheba lila bale kwe kimenyeso, haguma nabala basirika bali balangire.

28¹Olusiku lwe sabato lwabere lwahwa, bwacha olusiku loburhanzi lwe boso, Mariya Magdalena nola wundi Mariya wakabiri, bagenda kuja kulola eshinda. ²Nalola, haliri n'omusisi gunene omu chihugo, bulala malayika wa Nahano ali yandagere kurhenga empingu, ayinja kukula lilala bale, ana liyikala ko.³Eshusho yage yaliri nka mubaraganyo, emishangi yage yaliri yomweru nka lubula. ⁴Bayubaha, balala balinzi bahinda omusisi bashusha nkaba fire.⁵Malayika aba shuza, abwira balala bakazi, murha yubahaga, bulala menyere oku muyinjire kulola Yesu wabambwaga. ⁶Arha chili hano, bulala afukire nka kulala ana derhaga. Muyinje, mulole aha bali bamu lyamikize. ⁷Nenyu mugende juba juba, mubwire entumwa zage, afukire omu bafu. Lola, abarhanga kugera e Galilaya, eyo munda yimwa mubugana. Lero, namalire kuba bwira.⁸Bagenda juba juba kurhenga ewa shinda, oku buba n'obusime bunene, bagenda baja bibwira entumwa. ⁹Nalola, Yesu abuganana nabo, aderha, mbalamusize; bamuyegera bamuhuma oku magulu, bamufukamira. ¹⁰Buzinda Yesu aba bwira, murha yubahaga, mugende, muje ku bwira bene berhu bagende e Galilaya, eyo munda yiba mbona ko.¹¹Nabo babere baba bali genda, abasirika banene baja omu chihugo, babwira abakulu baba gingi emyazi yoshi yakolekerwe. ¹²Baki gusha haguma nabashamuka, bajira ehano, baha abasirika efuranga zinene, ¹³ba babwira, mubwire abantu oku entumwa zage zayinjire ebudufu zama muyiba rhwewe rhwalikola rhulyamire.¹⁴N'ogula mwazi gwa yunvikana omu marhwiri g'omwimangizi we chihugo, rhwewe rhwa ganira haguma naye, honaho mwewe rhwana bakulira engangane. ¹⁵Lero barhola zilala furanga, bajira nka kulala bayigirizwe. Nogola mwazi gwa yenera omu bayahudi kurhenga ago mango kugera zene.¹⁶Zila ntumwa zage ekumi namuguma, zaja e Galilaya kuzamuka oku musozi nkoku Yesu azi rhegekaga. ¹⁷Nabo babere bamubona, bamu haramya, aliko baguma mubo bali bagwerhe engangane.¹⁸Yesu aba shimba, aderha nabo, aba bwira, nahabirwe obushobozi boshi omu mpingu n'omu gulu. ¹⁹Lero, mugende, muhindamule olubaga loshi kuba bigirizwa bani, muba dubike oku zino lya darha, n'omugala, namuka mugishwa.²⁰Muba yigirize kufarha byoshi naba rhegekere mwewe, bulala nyono ndi haguma nenyu amango goshi, kugera oku buzinda bwe gulu.